title: Ita Wegman

text: Wegman aloitti lääketieteen opinnot Sveitsissä, valmistui vuonna 1911 ja erikoistui naistentauteihin. Hän toimi Baselissa gynegologina vuosina 1921–1928. Vuonna 1920 Wegman osti maa-alueen Arlesheimista ja perusti sinne seuraavana vuonna oman klinikkansa Klinisch-Therapeutisches Institut, josta kasvoi antroposofisen lääkinnän keskus. Myös Steiner konsultoi klinikalla potilaita säännöllisesti. Lisäksi perustettiin antroposofisia valmisteita tuottava Weleda, joka on nykyään merkittävä rohdos- ja kosmetiikka-alan konserni.


title: Ita Wegman

text: Steinerin ohjaamana Wegman alkoi myös hoitaa syöpää misteliuutteella. Tuotetta markkinoidaan edelleen etenkin antroposofisen lääkinnän piirissä. Sitä ei kuitenkaan suositella syövän hoitoon, koska vaikuttavuudesta ei ole näyttöä.


title: Ita Wegman

text: Rudolf Steiner pyysi Wegmanin jäseneksi Antroposofisen seuran neuvostoon. Wegman ja Steiner kirjoittivat yhdessä teoksen "Grundlegendes für eine Erweiterung der Heilkunst nach geisteswissenschaftlichen Erkenntnissen", joka ilmestyi Steinerin kuoleman jälkeen ja jossa antroposofisen lääkinnän periaatteet lopullisesti kirjattiin. Teosta kirjoitettaessa Steiner oli jo kuolemansairas ja Wegmanin hoidossa.


title: Ita Wegman

text: Steinerin kuoltua Wegman menetti asemaansa antroposofisessa liikkeessä ja hänet pakotettiin eroamaan. Vuonna 1936 Wegman avasi vielä klinikan Asconaan. Hän vaikutti myös Englannissa ja Hollannissa, missä kävi useampaan kertaan puhumassa.


title: Ita Wegman

text: Wegman kuoli vuonna 1943 Arlesheimissa 67-vuotiaana.


title: Altin Köprü

text: Altin Köprü on kaupunki Zab-joen varrella Irakin Kirkukin maakunnassa Dabesin piirikunnassa.


title: Altin Köprü

text: Altin Köprü rakennettiin alun perin pienelle saarelle pienemmällä Zab-joella. Sittemmin kaupunki on kasvanut saaren lisäksi joen molemmille rannoille. Nykyisin alue on Kirkukin ja Erbilin maakuntien rajalla. Lähistöllä sijaitsee suuri Kirkukin öljykenttä.


title: Altin Köprü

text: Altin Köprü ilmaantuu historiankirjoihin 1600-luvulla, jolloin Osmanien valtakunnan sulttaani Murat IV sanotaan rakennuttaneen joen yli kaksi siltaa. Paikalla kävi ja siitä kirjoittivat useat eurooppalaiset matkaajat. Kaupungin alkuperäiset tunnetuksi tulleet sillat oli rakennettu kivestä ja niistä eteläisessä oli lähes epäkäytännöllisen korkea keskikaari. Turkkilaiset tuhosivat alkuperäiset sillat vuonna 1918 ja niiden tilalle on sittemmin rakennettu nykyaikaisemmat terässillat. Hieman niistä ylävirtaan on myös rautatiesilta, joka on osa Kirkukin ja Erbilin välistä rautatietä. Al-Anfal-kampanjan aikana alueella tuhottiin 25 kylää ja 1990-luvulla hallinto kannusti arabiheimoja muuttamaan alueelle.


title: Altin Köprü

text: Irakin kurdienpeshmerga valtasi Kirkukin alueen vuonna 2014 Irakin armeijan joukkojen vetäydyttyä Isiksen taistelijoiden tieltä. Irakin puolustusministeriön mukaan Irakin armeija ja šiialaiset asejoukot valtasivat kaupungin takaisin lokakuussa 2017 kiivaan taistelun jälkeen.


title: Altin Köprü

text: Irakissa ei ole suoritettu väestönlaskentoja sitten vuoden 1957 ja kaikki luvut ovat arvioita tai perustuvat muihin epäluotettaviin tietoihin. Tällaisten tietojen mukaan Altin Köprün asukasluku oli vuonna 2008 yhteensä 53 472, mikä teki siitä suurimman Dabesin piirikunnan alaisen alueen. Vuonna 2006 asukkaita oli 19 143. Altin Köprün ja sen lähialueen kylien väestö muodostuu kurdeista, turkmeeneista ja arabeista. Monet paikalliset ovat työllistyneet öljyteollisuuden parissa ja muihin elinkeinoihin lukeutuvat maatalous ja liikenteeseen liittyvä toiminta.


title: Heinz Field

text: Heinz Field on stadion, joka sijaitsee Pittsburghissa Yhdysvaltain Pennsylvaniassa. Stadion avattiin vuonna 2001. Stadionin pääkäyttäjät ovat Pittsburgh Steelers (NFL) ja Pittsburgh Panthers (NCAA). Stadion on isännöinyt myös NHL Winter Classic -ottelua.


title: Rune Belsvik

text: Rune Belsvik (14. huhtikuuta 1956 Stord, Norja on norjalainen kirjailija ja lasten- ja nuortenkirjailija. Hän on kirjoittanut romaaneja, novelleja ja näytelmiä. Esikoisteos "Ingen drittunge lenger" ilmestyi 1979. Se herätti vanhempian vastalauseen, sillä se sisältyi NRK:n lukusarjaan. Brage-palkittu Ein naken gut (2000, suom. "Alaston poika" 2002) kuuluu Arne Bu'ta käsittelevään neljän teoksen sarjaan, jonka teemana on muun muassa homoseksuaalisuus. "Tjuven" (2008) käsittelee pikkulasten seksuaalisuutta.


title: Brage-palkinto

text: Brage-palkinto on norjalainen kirjallisuuspalkinto, jonka myöntää Den norske bokprisen -säätiö. Palkinnolla halutaan kunnioittaa uutta norjalaista kirjallisuutta.


title: Brage-palkinto

text: Brage-palkintoa on jaettu vuodesta 1992 syksyisin seuraavissa palkintosarjoissa:


title: Brage-palkinto

text: Näiden luokkien lisäksi jaettiin palkintoa alkuvuosina myös runo-, oppikirjallisuus- ja kuvitussarjoissa sekä yleisen kirjallisuuden sarjassa.


title: Suman Pokhrel

text:
Suman Pokhrel, (Nepalin:, 21. syyskuuta 1967 ) on nepalilainen runoilija . Hänen teoksiaan on käännetty ja julkaistu kansainvälisesti.
Hän sai SAARC kirjallisuuspalkinnon vuonna 2013 hänen runoudestaan ja hänen panoksestaan Etelä-Aasian alueen kulttuuriin.
Suman Pokhrel (syntyi 21. syyskuuta 1967 Mills Area, Biratnagar), Mukunda Prasad Pokhrelille ja BhaktaDevi Pokhrelille.


title: Suman Pokhrel

text: Suman Pokhrel osallistui Pienten lasten hoito ja kehityksen keskus Biratnagar, kunnes viisivuotiaana. Pokhrel muutti vanhaan kylään Kachide vuonna Dhankuta kun hän oli seitsemän ja kasvatetut hänen isoäitinsä. Hänen isoisänsä Bidhyanath Pokhrel oli runoilija ja poliitikko. Hän esitteli kirjallisuuden kautta vaikuttaa isoisän kirjasto, täynnä Nepali, Hindi ja klassisen sanskritin kirjallisuuden. Iässä kaksitoista, hän palasi Biratnagar asumaan vanhempiensa. Pokhrel ohjasivat hänen isänsä, joka oli ammatiltaan insinööri ja bibliophile, jolla on vahva kiinnostus taiteeseen ja kirjallisuuteen.


title: Suman Pokhrel

text:
Pokhrel ansainnut Bachelor of Science, Master of Business Administration ja kandidaatin Oikeustieteen Tribhuvan University, Nepal.
Suman Pokhrel liittyi virkamieskunnan Nepalin jakso Officer helmikuussa 1995. Hän jätti työn ja liittyi Plan International joulukuussa 1998 ja meni kauko mäkinen alue maassa. Vaadittavan työn vierailut syrjäisillä alueilla alueen. Hänen vierailut kylissä hän on sisäistänyt vaikeuksia elämä miesten, naisten ja lasten asuvat siellä. Tekemiensä vierailujen aikana yksi niistä paikoista, jotka kirjoitti runoja Khorampa, mikä vaikeudet ihmisiä.


title: Suman Pokhrel

text: Runossaan, 'Taj Mahal ja My Love ", on innovatiivinen runo. Runoilija kirjoitti runon suhteessa koko Taj Mahal.


title: Hönttä ja Toippari

text: Höntta ja Toippari ovat fiktiivisiä radiohahmoja, joita esittävät näyttelijät Harri Järvinen ja Ilkka A. Jokinen. Heidän tunnetuin ohjelmansa on "Tampereenkiäliset uutise"t, joita on kuultu usealla pirkanmaalaisella radiokanavalla, viimeksi Radio Sunissa. Ohjelma valittiin RadioGaalassa vuoden 2016 parhaaksi paikallisradio-ohjelmaksi.


title: Elämä on ihanaa (täsmennyssivu)

text: Elämä on ihanaa voi tarkoittaa seuraavia:


title: Faustina Kowalska

text: Pyhä Maria Faustina Kowalska O.L.M. (syntymänimeltään Helena Kowalska; 25. elokuuta 1905 Głogowiec – 5. lokakuuta 1938 Krakova) oli puolalainen roomalaiskatolinen nunna, neitsyt ja mystikko. Hänen ilmestyksiinsä perustuvat niin sanotut Jumalan laupeuden ruusukon, Jumalan laupeuden kuvan, Jumalan laupeuden novenan ja Jumalan laupeuden sunnuntain hartaudet. Sisar Faustinan autuaaksijulistamisen prosessi aloitettiin 1965, paavi Johannes Paavali II julisti hänet autuaaksi 18. huhtikuuta 1993 ja kanonisoi hänet 30. huhtikuuta 2000. Pyhä Faustina on armon suojeluspyhimys ja hänen juhlaansa vietetään 5. lokakuuta eli päivänä kun hän kuoli 33-vuotiaana. Naisen väitetysti Jeesuksen kanssa käytyjä keskusteluja ja ilmestyksiä on säilynyt hänen vuonna 1987 englanniksi julkaistussa päiväkirjassaan nimeltä "Divine Mercy in My Soul".


title: Faustina Kowalska

text: Faustina syntyi Helena Kowalskana 25. elokuuta 1905 Głogowiecissä kolmantena lapsena kymmenestä köyhään, mutta uskonnolliseen talonpoikaisperheeseen. Kaksi perheen tytöistä, Casimira ja Bronislava, kuolivat varhaisessa iässä. Muut tytöt Faustinan lisäksi olivat ikäjärjestyksessä Josefine, Genevieve, Natalie, Stanislaus, Mecislaus, Mary ja Wanda. Jo seitsemänvuotiaana pyhä Faustina tunsi kutsun luostarielämään ja valmistuttuaan koulusta hän pyysi vanhemmiltaan pääsyä nunnaluostariin, mihin he eivät suostuneet. 1924 Faustinan väitetään tanssiaisissa siskonsa kanssa ollessa nähneen näyn kärsivästä Jeesuksesta, joka neuvoi häntä lähtemään Varsovaan ja liittymään nunnaluostariin. Varsovassa hän lähestyi monia eri luostareita, mutta hänelle ei myönnetty pääsyä niihin. Lopulta hänet otettiin Laupeuden Jumalanäidin sääntökunnan novisiaattiin, jossa hän otti sääntökuntanimensä vuonna 1926. Sisar Faustinana hän toimi useissa sääntökunnan luostareissa Varsovassa, Vilnassa, Krakovassa, Kiekrzissä ja Plockissa. 1931 pyhän Faustinan väitetään saaneen ilmestyksen Jeesukselta, jossa naista pyydettiin maalaamaan näyn mukainen maalaus, niin sanottu Jumalan laupeuden kuva. Pyhä Faustina sairastui vuotta ikuisten lupaustensa jälkeen vuonna 1934. Väitetysti Jeesus saneli Faustinalle Jumalan laupeuden ruusukon 13.-14. syyskuuta 1935. Ensimmäiset pyhät kortit Jumalan laupeuden kuvasta laadittiin heinäkuussa 1937 ja samana vuonna pyhä Faustina antoi neuvot niin ikään väitetysti Jeesukselta peräisin olevalle Jumalan laupeuden novenalle.


title: Faustina Kowalska

text: Pyhän Faustinan elämä voidaan jakaa seuraaviin vaihesiin:


title: Kauko Saari

text: Kauko Saari on suomalainen muusikko. Hän aloitti rumpujen soittamisen 1952 ja aloitti keikkailun eri kokoonpanojen mukana vuonna 1956.


title: Kauko Saari

text: Joulukuussa 1991 hänen korvansa alkoivat soimaan. Vuonna 1994 käynnistyi eläkepapereiden haku, sillä tinnitus valtasi lähes koko elämän.


title: Kauko Saari

text: Saari kertoo itse ajasta ”Siitä alkoi neljän vuoden jakso, jota kutsun Golgatan kävelykseni. Vastoinkäymisiä oli paljon. Työkyky oli mennyt, elin päivärahoilla. Vakuutusyhtiö väitti, että minulla on sairaus, josta tinnitus aiheutuu, vaikka sen oli aiheuttanut työssä tullut melualtistus. Vaadin vakuutusyhtiötä selvittämään, mikä oli sairauteni, kuka sen oli todennut ja missä.”


title: Kauko Saari

text: Saarella oli apunaan Muusikkojen liiton lakimies. Vakuutusoikeus vahvisti tapaturmalautakunnan päätöksen sataprosenttisesta tapaturmaeläkkeestä. Vakuutusyhtiö ei vienyt asiaa ylempiin oikeusasteisiin; valitusaika meni umpeen elokuussa 1998. Saari oli ensimmäinen, joka sai tapaturmaeläkkeen tinnituksen vuoksi.


title: Kauko Saari

text: Tinnitukseen sairastuttuaan Saari on toiminut aktiivisesti Kuulonhuoltoliitossa ja Suomen Tinnitusyhdistyksessä. Tinnitusyhdistys perustettiin loppuvuodesta 1995. Saari oli puheenjohtaja alkuvuodet, ja oli pitkään hallituksen jäsen.


title: Rauli Mård

text: Rauli Mård (s. 1958 Hausjärvi) on suomalainen taidemaalari. Mårdin maalausten aiheena ovat moottoripyörät, autot ja lentokoneet, hän on maalannut myös yli 500 muotokuvaa ja on erikoistunut työskentelemään yleisön edessä. Vuodesta 2014 lähtien Mård on luonut uraa maailmalla.


title: Tunnussävel

text: Tunnussävel on J. Karjalainen ja Mustat Lasit -yhtyeen äänite, joka on äänitetty livenä Tavastia-klubilla 11. elokuuta 1983 ja MTV:n musiikkistudiolla 4. lokakuuta 1983.


title: Tunnussävel

text: Albumi nousi viikoksi Suomen virallisen listan sijalle 30.


title: Tunnussävel

text: Kaikki kappaleet säveltänyt, sanoittanut ja sovittanut J. Karjalainen, ellei toisin mainita. Puhallinsovitukset J. Tuovinen.


title: Kookospähkinäkitara

text: Kookospähkinäkitara on J. Karjalainen ja Mustat Lasit -yhtyeen seitsemäs albumi, joka julkaistiin 4. huhtikuuta 1987.


title: Kookospähkinäkitara

text: Albumi debytoi Suomen virallisen listan ensimmäisellä sijalla, ja pysyi listalla yhteensä 20 viikkoa.


title: Kookospähkinäkitara

text: Kaikki kappaleet säveltänyt ja sanoittanut J. Karjalainen ja sovittanut Jukka Tuovinen.


title: AIK Golf

text: AIK Golf on AIK:n golfjaosto, jonka toiminta alkoi 2004 AIK:n vuosikokouksessa 25. lokakuuta 2004 tehdyn päätöksen jälkeen. Aloite tuli Karsten Landinilta, josta tuli myös ensimmäinen klubin puheenjohtaja. Golfia on toki pelattu 1960-luvun puolivälistä alkaen AIK:n nimissä, mutta vasta 2004 siitä siis tuli oma osastonsa. 2011 klubi voitti ensimmäisen Ruotsin mestaruutensa, kun Niklas Bruzelius voitti Match SM:n, joka pelattiin Österåkerin golfklubilla. 2009-2011 AIK Golf pelasi kansallisessa sarjapelissä aloittakseen 2012 golfin eliittisarjassa, joka on sama kuin joukkueiden Ruotsin mestaruus. Sieltä tuloksena oli pronssimitali.


title: Oranjen vapaavaltion provinssi

text: Oranjen vapaavaltion provinssi oli vuosina 1910–1994 yksi Etelä-Afrikan neljästä provinssista. Nykyään Oranjen vapaavaltion provinssin käsittää kokonaan Vapaavaltion provinssin.


title: Oranjen vapaavaltion provinssi

text: Kun Etelä-Afrikan unioni perustettiin vuonna 1910, Oranjen vapaavaltion provinssi muodostettiin entisestä Oranjen vapaavaltion alueesta, joka oli menettänyt itsenäisyytensä toisessa buurisodassa. Vuonna 1961 liitto erosi Brittiläisestä kansainyhteisöstä ja muodosti Etelä-Afrikan tasavallan.


title: Oranjen vapaavaltion provinssi

text: Vuonna 1994 ensimmäisten kaikille roduille avointen vaalien jälkeen vanhat provinssit ja asuinalueet järjestettiin uudelleen eikä Oranjen vapaavaltion provinssia enää ole.


title: Oranjen vapaavaltion provinssi

text: Piirit ja niiden väkiluvut vuoden 1991 väestönlaskennassa.


title: Kurmiot

text: Kurmiot ("Corispermum") on revonhäntäkasvien (Amaranthaceae) heimoon kuuluva kasvisuku. Sukuun kuuluu noin 70 lajia sekä muutamia lajiristeymiä.


title: Natalin provinssi

text: Natalin provinssi oli vuosina 1910–1994 yksi Etelä-Afrikan neljästä provinssista. Nykyään Natalin provinssin käsittää kokonaan KwaZulu-Natal. KwaZulu-bantustan sijaitsi Natalissa.


title: Natalin provinssi

text: Kun Etelä-Afrikan unioni perustettiin vuonna 1910, Natalin provinssi muodostettiin entisestä Natalin siirtomaan alueesta. Vuonna 1961 liitto äänesti erosta Brittiläisestä kansainyhteisöstä sekätasavaltaisesta valtiomuodosta. Natal oli ainoa provinssi joka äänesti ehdotusta vastaan. Etelä-Afrikka erosi kansainyhteisöstä ja siitä tuli tasavalta samana vuotena. Natal sai kuitenkin pitää kruununsa vaakunassaan.


title: Natalin provinssi

text: Vuonna 1994 ensimmäisten kaikille roduille avointen vaalien jälkeen vanhat provinssit ja asuinalueet järjestettiin uudelleen eikä Natalin provinssia enää ole.


title: Natalin provinssi


title: Kim Wall

text:
Kim Isabel Fredrika Wall (23. maaliskuuta 1987 Trelleborg, Ruotsi – 10. tai 11. elokuuta 2017 Køgenlahti, lähellä Kööpenhaminaa Tanskassa) oli ruotsalainen toimittaja. Hän vietti nuoruutensa Malmössä ja asui suurimman osan aikuiselämästään ulkomailla muun muassa Australiassa, Intiassa ja Hong Kongissa.
Vuodesta 2012 lähtien Wall asui New Yorkissa ja 2016 alkaen myös Kiinassa, maaliskuusta 2017 lähtien Kööpenhaminassa. Elokuun 15. päivän jälkeen hän oli muuttamassa poikaystävänsä kanssa pysyvästi Pekingiin.


title: Kim Wall

text:
Wallin kirjoituksia on julkaistu muun muassa The Guardianissa, The Independentissä, Timessa, Vicessa, Slatessa, South China Morning Postissa, The New York Timesssa ja Harper’s Magazinessa. Useimmat hänen jutuistaan oli tehty matkastipendien avulla vaarallisissa maissa kuten Pohjois-Koreassa ja Ugandassa, ja ne käsittelivät popkulttuuria, ulkopolitiikkaa, köyhyyttä ja feminismiä.
Itse hän kertoi juttuaiheistaan Twitter esittelyssään:


title: Kim Wall

text: "“I write about hackers, hustlers, Vodou, vampires, Chinatowns, atomic bombs, feminism.”"


title: Kim Wall

text: Viimeinen julkaistu juttu heinäkuussa 2017 kertoi Kuuban kulttuurista ja Internetistä.


title: Kim Wall

text: Wallilla oli yliopistotutkinnot 2011 London School of Economics & Political Sciencista pääaineenaan kansainvälinen politiikka ja Ruotsin Amerikka-säätiön stipendiaattina 2013 Columbian yliopiston Journalistic-Schoolista kaksoistutkinto pääaineinaan sekä journalismi että kansainväliset suhteet. Hän opiskeli myös mandariinikiinaa. Vuonna 2016 hän voitti parhaan digitaalisen reportaasin Hansel Mieth -palkinnon yhdessä Jan Hendrik Hinzelin ja Coleen Josen kanssa reportaasistaan, joka koski ilmastonmuutosta ja Marshallinsaarten ydinkokeita.


title: Kim Wall

text: Kim Wall asui kuolemansa aikaan poikaystävänsä kanssa Kööpenhaminassa. Wallin kuoleman jälkeen perhe ja ystävät perustivat "Kim Wall Memorial Fund" -säätiön, jonka tarkoitus on tukea alakulttuureista juttuja tekeviä naistoimittajia. Lokakuussa 2017 Wall asetettiin postuumisti ehdolle Prix Europa Outstanding Achievement Award (Vuoden paras eurooppalainen journalisti) -palkinnolle, jonka voitti Can Dündar. Marraskuussa 2017 Ruotsin televisio SVT esitti Wallin elämästä dokumentin nimeltä ”Hon som ville berätta”. Tanskan TV2 esitti Wallista ohjelman tammikuussa 2018. TV5 esittää 7.3.2018 Wallista tanskalaisen dokumentin nimeltä ”Kuolema sukellusveneessä”.


title: Kim Wall

text: Wallin epäiltiin joutuneen henkirikoksen uhriksi. Wall oli tekemässä 10. elokuuta 2017 juttua Wired-lehteen tanskalaisen keksijän Peter Madsenin UC3 Nautilus sukellusveneellä, joka upposi ja samaan aikaan Wall katosi.


title: Kim Wall

text: Tanskan poliisi pidätti Madsenin, koska epäili häntä Wallin murhasta. Vangitsemisoikeudenkäynnissä rikosnimike lieveni kuolemantuottamukseksi (). Tutkintavankeuden aikana oikeus muutti vangitsemisperustetta tiukemmaksi: ”kuolemantuottamus raskauttavien asianhaarojen vallitessa” ("uagtsomt manddrab under særligt skærpende omstændigheder"). Syyskuussa 2017 uusien todisteiden (muun muassa DNA-tutkimuksen) perusteella alkuperäinen murhasyyte palautettiin voimaan. Poliisin mukaan Madsen on kertonut, että toimittaja Kim Wall kuoli sukellusveneessä onnettomuuden seurauksena, ja Madsen hautasi hänet Kögenlahteen, joka on merialue Kööpenhaminan eteläpuolella Amagerin saaren ja Stevnsin kunnan välissä.


title: Kim Wall

text: Wallin päätön torso löydettiin merestä 21. elokuuta 2017. 6. lokakuuta Tanskan poliisi ilmoitti löytäneensä myös molemmat jalat, useilla painoilla varustettuun pussiin kätketyn pään sekä muovipussin, jossa oli Wallin vaatteita ja veitsi. Saha löydettiin kuusi päivää myöhemmin. Wallin verta, hiuksia sekä alusvaatteet löytyivät sukellusveneestä jo aiemmin. Kädet löydettiin yksitellen 21. ja 29. marraskuuta 2017.


title: Kim Wall

text: Peter Madsenia vastaan nostettiin 16. tammikuuta 2018 syyte Kim Wallin murhasta. Syyttäjä toteaa, että kyse on epätavallisesta ja poikkeuksellisen vakavasta rikoksesta. Madsen kiistää murhanneensa Wallin. Hän on kuitenkin myöntänyt paloitelleensa tämän ruumiin ja heittäneensä ruumiinosat mereen. Oikeudenkäynti Madsenia vastaan alkoi 8. maaliskuuta. Tuomion annettiin huhtikuussa 2018. Hän sai elinkautisen vankeustuomion ja vetosi ylempään oikeusasteeseen, mutta tuomio jäi voimaan.


title: Kapmaan provinssi

text: Kapmaan provinssi oli vuosina 1910–1994 yksi Etelä-Afrikan neljästä provinssista. Nykyään Kapmaa käsittää kokonaan Itä-Kapin, Pohjois-Kapin ja Länsi-Kapin provinssit.


title: Kapmaan provinssi

text: Kun Etelä-Afrikan unioni perustettiin vuonna 1910, Kapmaan provinssi muodostettiin entisestä Kapmaan siirtomaan alueesta. Vuonna 1961 liitto äänesti erosta Brittiläisestä kansainyhteisöstä sekätasavaltaisesta valtiomuodosta. Kapmaa äänesti uudistusten puolesta.


title: Kapmaan provinssi

text: Vuonna 1994 ensimmäisten kaikille roduille avointen vaalien jälkeen vanhat provinssit ja asuinalueet järjestettiin uudelleen eikä Kapmaan provinssia enää ole. Nykyään Kapmaan alue on jaettu kolmeen provinssiin; Itä-Kapiin, Pohjois-Kapiin ja Länsi-Kapiin.


title: Luettelo Arctic Monkeysin kappaleista

text: Tämä on luettelo Arctic Monkeys -yhtyeen levyttämistä kappaleista aakkosjärjestyksessä. Katso myös Arctic Monkeysin diskografia.


title: Ciara Bravo

text: Ciara Quinn Bravo (s. 18. maaliskuuta 1997 Kentucky, Yhdysvallat) on yhdysvaltalainen näyttelijä. Hänet tunnetaan parhaiten Nickelodeonin nuortensarja "Big Time Rushin" Katie Knightin ja Foxin "Red Band Societyn" Emma Chotan rooleista.


title: Ciara Bravo

text: Bravo on myös antanut äänensä Giselitalle "Karvakamut" -elokuvissa, Kielolle "Onni on lämmin riepu, Jaska Jokunen" -elokuvassa ja Saralle lastenohjelmassa "Erikoisagentti Oso".


title: Ciara Bravo

text: Bravo osallistui Dallasissa pidettyyn "Mike Beaty Model and the Talent Expo" tapahtumaan yhdeksänvuotiaana, josta managerit Bryan Leder ja Frederick Levy kiinnittivät huomion hänen taitoihinsa.


title: Ciara Bravo

text: Ensimmäiset ääniroolit hän sai Playhouse Disneyn ja Disney Juniorin kanavien animaatiosarjoista.


title: Ciara Bravo

text: Vuonna 2008 Bravo esiintyi Newportin yleisöakvaarion mainoksessa, sekä pienessä roolissa elokuvassa "Enkelit ja demonit".


title: Ciara Bravo

text: Bravo valittiin esittämään Katie Knightia Nickelodeonin nuortensarjassa "Big Time Rush" vuonna 2009.


title: Ciara Bravo

text: Vuonna 2014 hän sai Emma Chotan roolin Foxin draamasarjassa "Red Band Society".


title: Jonny Craig

text: Jonathan Monroe "Jonny" Craig (s. 26. maaliskuuta 1986) on kanadalais-yhdysvaltalainen laulaja-lauluntekijä. Tällä hetkellä hän on yhtyeessä nimeltään Slaves. Hän aloitti uransa vuonna 2000 yhtyeessä westerHALTS. Hän on ollut laulajana myös yhtyeissä Dance Gavin Dance, Emarosa ja Ghost Runner on Third. Sooloartistina hän on julkaissut yhden studioalbumin, kaksi EP:tä ja livealbumin. Hän oli myös osa superyhtyettä Isles & Glaciers.


title: Keelung (joki)

text: Keelung on Taiwanin pohjoisosassa kulkeva joki, joka lähtee Jingtongista Taipeihin ja Keelung-kaupunkiin. Joki on myös tunnettu lento-onnettomuudesta 4. helmikuuta 2015.


title: Luettelo The Killersin kappaleista

text: Tämä on luettelo The Killers -yhtyeen levyttämistä kappaleista aakkosjärjestyksessä. Katso myös The Killersin diskografia.


title: Kathrine Narducci

text: Kathrine Narducci (s. 1965) on yhdysvaltalainen näyttelijä. Hänet on tunnettu rooleistaan "Sopranos" -sarjassa ja elokuvassa "Jäähyväiset kummisedälle".


title: Kathrine Narducci

text: Narducci syntyi amerikanitalialaiseen perheeseen. Hän varttui italialaiskorttelissa East Harlemissa New Yorkissa. Narduccin isällä oli yhteyksiä mafiaan ja hänet ammuttiin Narduccin ollessa 10-vuotias.


title: JuJu Smith-Schuster

text: John Sherman ”JuJu” Smith-Schuster (s. 22. marraskuuta 1996 Long Beach, Kalifornia) on yhdysvaltalainen amerikkalaisen jalkapallon pelaaja. Pelipaikaltaan hän on laitahyökkääjä ja hän edustaa NFL-joukkue Pittsburgh Steelersiä.


title: JuJu Smith-Schuster

text: Smith-Schuster kävi lukiota kotikaupungissaan Long Beach Polytechnic High Schoolissa. Hän pelasi koulun joukkueessa laitahyökkääjänä ja takapuolustajana. Smith-Schuster värvättiin Etelä-Kalifornian yliopiston joukkueeseen USC Trojansiin ensisijaisesti takapuolustajana.


title: JuJu Smith-Schuster

text: Smith-Schuster pelasi yliopistouransa Etelä-Kalifornian yliopistossa. Hän sai peliaikaa jo heti tulokkaana vuonna 2014. Ensimmäisessä ottelussaan hän nappasi neljä syöttöä ja eteni 123 jaardia. Kaudella 2016 Smith-Schuster ja Trojans voittivat Rose Bowl -ottelun. Smith-Schuster pelasi Etelä-Kalifornian yliopistossa kolme kautta, minkä jälkeen listautui varattavaksi vuonna 2017.


title: JuJu Smith-Schuster

text: Pittsburgh Steelers varasi Smith-Schuster NFL:n varaustilaisuuden toisen kierroksen varauksellaan. Smith-Schuster vakuutti päävalmentajan joukkueen harjoitusleirillä joukkueen ja pääsi tulokaskaudellaan aloituskokoonpanoon. Ensimmäisen touchdownin Smith-Schuster teki kauden toisessa ottelussa. 29. lokakuuta 2017 ottelussa Detroit Lionsia vastaan Smith-Schuster nappasi 97 jaardin syötön. Kyseinen yritys on Steelersin seurahistoria kaikkien aikojen pisin syöttöpeli. Smith-Schuster ja hänen joukkuekaverinsa tulivat kaudella 2017 tunnetuksi näyttävistä tuuletuksista.


title: Najran

text: Najran on kaupunki Saudi-Arabian lounaisosassa Najranin provinssissa. Vuoden 2010 väestönlaskennan mukaan Najranissa oli 298 288 asukasta. Kaupunki on tunnettu kristinuskon varhainen keskus Etelä-Arabiassa, mutta nykyisin sen asukkaat oovat pääasiassa ismailiitteja.


title: Najran

text: Historiallisesti Najran on sijainnut kahden karavaanireitin yhtymäkohdassa, joista toinen kulki Hadramawtista Hijaziin ja toinen kaupungista kohti koillista al-Yamaman kautta Mesopotamiaan. Rooman keisari Augustus lähettämät Aelius Galluksen johtamat roomalaiset valtasivat Najranin ja 300-luvulla alue oli ilmeisesti niin merkittävä, että se kiinnitti "kaikkien arabien kuninkaana tunnetun Imru al-Kaysin kiinnostuksen 300-luvulla. Tunnetuksi alue tuli kuitenkin vasta kristinuskon myötä. Paikallinen kauppias nimeltä Hayyan tai Hannan oli kaupungin ensimmäinen kristitty ja häntä seurasivat myöhemmin lähetyssaarnaajat Bysantin hallitsemasta Syyriasta ja Etiopiasta. Najranista kehittyi Etelä-Arabian kristinuskon keskus ja kaupungissa oli useisiin sen eri suuntauksiin kuuluvia kristittyjä. Suurimman ryhmän muodostivat miafysiitit.


title: Najran

text: Vuoden 520 paikkeilla Himyarin kuningas Dhu Nuwas valtasi Najranin. Dhu Nuwas oli juutalainen ja vaati paikallisia kääntymään kuolemantuomion uhalla. Monista kaupungin asukkaista tuli marttyyrejä. Kristityt Etiopia ja Bysantin valtakunta vastasivat tapahtumiin tekemän yhteisen sotaretken Himyariin. Bysantin valtakunta osallistui laivastollaan ja etiopialaiset armeijallaan. Etiopialainen neguis Ella-Asbeha valtasi alueen vuoden 525 paikkeilla ja teki siitä Etiopian vasallialueen. Najranin uusi maine marttyyrien kaupunkina teki siitä pyhiinvaelluskohteen ja kaupunki kukoisti. Marttyyri Aratheaksesta tehtiin pyhimys, jonka muistopäivä on 24. lokakuuta. Najran oli orientin tärkein kristitty keskus Armenian Etšmiadzinin, Mesopotamian Edessan ja Etiopian Aksumin ohella.


title: Najran

text: Najranin kukoistus päättyi 500-luvun toisella puoliskolla. Persialaiset valtasivat Etelä-Arabian vuoden 570 paikkeilla ja koska Persia oli kristityn Bysantin vihollinen, siitä kärsivät myös paikalliset kristityt. Lopullisesti Najranin kristitty yhteisö katosi islamin leviämisen myötä. Profeetta Muhammad salli Najranilaisten jatkaa uskonsa harjoittamista suojelurahaa vastaan. Kalifi Umar ibn al-Khattab kuitenkin karkotti kaupungin kristityt ja suurin osa paikallisista muutti Irakiin lähelle Kufan kaupunkia. Ilmeisesti aivan kaikki kristityt eivät lähteneet, sillä kristittyjä piispoja mainitaan olleen kaupungissa vieä 800- ja 900-luvuilla. Osa paikallisista kääntyi puolestaan islamiin. He hylkäsivät kaupungin alkuperäisen paikan ja kaupunki muutettiin muutaman kilometrin päähän pohjoiseen. Alkuperäisen kaupungin rauniot tunnetaan nykyisin nimellä "Ukhdud". Islamilainen Najran menestyi alueen taloudellisena keskuksena. Paikallisilla päälliköillä oli vaikutusvaltaa islamin varhaisen historian aikana.


title: Najran

text: Sittemmin Najran kuului Jemenin zaidilaisten imaamien alueisiin. 1930-luvulla Saudi-Arabian perustaja Ibn Sa’ud alkoi levittää valtakuntaansa Jemenin imaamien vaikutusalueelle vallaten ensin Asirin ja vuonna 1934 Najranin. Brittien aseistamat saudit voittivat imaamin joukot ja 20. toukokuuta 1934 solmittiin Taifin sopimus, jolla Saudi-Arabia liitti itseensä Asirin, Najranin ja Yamin alueet. Sopimus oli alunperin tarkoitus uusia 20-vuoden välein, muttaa se jäi voimaan pysyvästi. Rajasta sovittiin lopullisesti vasta vuonna 2000 Jeddahissa pidetyissä neuvotteluissa. Huthien vallattua Sanaan syttyi avoin sota saudien ja huthien välillä ja monissa julkaisuissa Jemenissä on alettu jälleen esittää kiistanalaiset alueet kuten Najran osana Jemeniä. Jemenin sisällissodan aikana huthit ovat tehneet hyökkäyksiä Saudi-Arabian puolelle Najraniin.


title: Najran

text: Vuoden 2010 väestönlaskennan mukaan Najranissa oli 298 288 asukasta. Najranin ja lähialueen asukkaat ovat pääasiassa šiialaisia ismailiitteja. Kaupungissa oli myös juutalainen yhteisö aina vuoteen 1949 saakka, jolloin he muuttivat Israeliin.


title: Najran

text: Kaupungissa toimii vuonna 2006 avattu Najranin yliopisto. Yliopistolla on tilat 45 000:lle opiskelijalle.


title: Lauluja Suomesta

text: Lauluja Suomesta on Timo Rautiainen & Trio Niskalaukauksen viides suomenkielinen studioalbumi, joka julkaistiin 3. marraskuuta 2017 levymerkillä Sakara Records. ”Lauluja Suomesta” on yhtyeen ensimmäinen studioalbumi sen jälkeen, kun yhtye ilmoitti jäävänsä määrittelemättömän pituiselle tauolle vuonna 2004 ja lopulta lopettavansa toimintansa kokonaan vuonna 2006. Albumi debytoi Suomen virallisen listan fyysisten äänitteiden ensimmäisellä sijalla, ja pysyi listalla yhteensä kolme viikkoa.


title: Lauluja Suomesta

text: Albumilta on julkaistu ennakkoon singlet ”Pitkän kaavan mukaan”, ”Suomi sata vuotta” ja ”Isä ei jätä”. Kahdesta ensin mainitusta on kuvattu myös musiikkivideot. Albumin Kolilla kuvatun kansitaiteen on suunnitellut valokuvaaja Tommi Anttonen.


title: Lauluja Suomesta

text: Rockmusiikkilehti Soundin toimittajat valitsivat albumin vuoden 2017 kolmanneksitoista parhaaksi kotimaiseksi albumiksi.


title: Lauluja Suomesta

text: Lähde: Kaikki kappaleet on sanoittanut Timo Rautiainen ja sovittanut Timo Rautiainen & Trio Niskalaukaus.


title: Kansallinen rintama (Etelä-Afrikka)

text: Kansallinen rintama on eteläafrikkalainen oikeistopuolue, joka perustettiin 7. joulukuuta 2013. Puolue perustettiin Federale Vryheidspartyn seuraajaksi. Puolue tukee afrikaanereitten itsemäärämisoikeutta.


title: Kansallinen rintama (Etelä-Afrikka)

text: Hannes Engelbrecht on puolueen johtaja.


title: Vihassa ja rakkaudessa

text: Vihassa ja rakkaudessa ("Enemies, A Love Story") on Paul Mazurskyn ohjaama yhdysvaltalainen draamakomedia vuodelta 1989. Tarina perustuu Isaac Bashevis Singerin romaaniin "Vihassa ja rakkaudessa" (1972, suom. Tammi 1991), jonka pohjalta Mazursky teki elokuvan käsikirjoituksen yhdessä Roger L. Simonin kanssa. Pääosissa näyttelevät Ron Silver, Anjelica Huston ja Lena Olin.


title: Vihassa ja rakkaudessa

text: Puolanjuutalainen Herman Broder (Silver) on asettunut New Yorkin Brooklyniin yhdessä katolisen palvelustytön kanssa, joka piilotteli häntä vintillä toisen maailmansodan aikana. Naimisissa he eivät ole. Umpimielisellä Hermanilla on suhde myös kauniin mutta naimisissa olevan Mashan (Olin) kanssa. Triangelidraama saa farssin piirteitä, kun Hermanin Euroopassa vihille viemä vaimo (Huston) saapuu yllättäen kaupunkiin.


title: Vihassa ja rakkaudessa

text: "Helsingin Sanomien" ensi-ilta-arvostelussa Helena Ylänen pitää Hermania näyttelevää Ron Silveriä kenties aikansa taitavimpana amerikkalaiselokuvien näyttelijänä. Hän kehuu myös Mazurskyn elokuvan lämmintä ja vahvaa eroottisuutta.


title: Vihassa ja rakkaudessa

text: Elokuva tuotti kolme Oscar-ehdokkuutta: Olinille ja Hustonille naissivuosistaan sekä Mazurskylle ja Simonille käsikirjoituksestaan. New York Film Critics Circlen palkintogaalassa 1989 Mazursky palkittiin parhaana ohjaajana ja Lena Olin parhaasta naissivuosasta.


title: Vihassa ja rakkaudessa

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Luettelo The Strokesin kappaleista

text: Tämä on luettelo The Strokes -yhtyeen levyttämistä kappaleista aakkosjärjestyksessä. Katso myös The Strokesin diskografia.


title: Ghost of Tsushima

text: Ghost of Tsushima on Sucker Punch Productionsin tuleva avoimen pelimaailman toimintaseikkailupeli. Peli sijoittuu feodaaliajan Japaniin mongolivaltakunnan hyökkäykseen Tsushiman saarelle vuonna 1274. Peli on tulossa PlayStation 4 konsolille.


title: Ghost of Tsushima

text: Peli on ollut kehityksessä kolme ja puoli vuotta ennen esittelyä Paris Games Week 2017 -tapahtumassa. Päähenkilö on samurai nimeltä Jin Sakai. Sucker Punchin Chris Zimmermanin mukaan kehittäjät ovat käyneet useita kertoja Tsushiman saarella ja ääninäyttelijöillä on valmentaja autenttisen vanhan japaninkielen puhumiseksi "modernismien" välttämiseksi. Pelin kehittäjät ovat vahvistaneet japaninkielisen ääniraidan tulevan peliin optiona.


title: Vassbuken (lehti)

text: Vassbuken on suomenruotsalainen Porkkalan seudun kyläyhdistyslehti. Se perustettiin Porkala Ungdomsförening rf -yhdistyksen toimesta Kirkkonummella 20 tammikuuta 1907. Alkuperäiseltä nimeltään lehti oli "Hvassbuken", joka tarkoittaa kilohailia kirjoitettuna vanhalla ruotsinkielen kirjoitusasulla. Lehden ensimmäinen numero ilmestyi vuoden 1907 alkupuolella. Lehden alkuperäisenä tarkoituksena oli kerätä vanhoja tarinoita ja kansanlauluja lähiseudulta Porkkalanniemestä. Hvassbukenille asetettiin toimituskomitea ja lehden artikkeleita luettiin ääneen yhdistyksen seuraavassa kokouksessa. Alkuperäinen Hvassbuken ilmestyi sangen sporadisesti ja lehden vanhoja numeroita on nykyisin hyvin vaikeaa löytää.


title: Vassbuken (lehti)

text:
Nykyinen Vassbuken on elinvoimaisen Porkala Ungdomsförening -kyläyhdistyksen tiedostulehti, joka ilmestyy 2-3 kertaa vuodessa.
Nykymuotoinen lehti alkoi ilmestyä ensin A5-koossa vuonna 1997 ja sen jälkeen A4 -koossa vuodesta 2007 alkaen. Toimituskuntana on toiminut yhdistyksen hallituksen jäsenistöä. Lehti postitetaan kaikille yhdistyksen jäsenille.


title: Haploryhmä J2 (Y-DNA)

text: Haploryhmä J2 (Y-DNA) (J2-M172) on ihmisen perimän isälinjan haplotyyppi, jota esiintyy paljon pohjoisessa Lähi-idässä ja lähialueilla. Tyyppi lienee syntynyt Pohjois-Kaukasuksen ja Kaspianmeren eteläpuolen seuduilla.


title: Haploryhmä J2 (Y-DNA)

text: Nykyään tyyppi on yleisin tšetšeeneilla ja inguušeilla. Tyyppi jakautuu kahteen isoon alatyyppiin, J2a ja J2b. Historiassa tyyppi liitetään paimentolaisuuteen, kuparin käsittelyyn, merenkulkuun ja härkäjumalan palvontaan.


title: Haploryhmä J2 (Y-DNA)

text: J2 lähti levittäytymään Kaukasuksen seudulta itään ja länteen. Tyyppi J2 on liittetty varhaiseen vuohen ja lampaan kesytykseen. Myöhempi J2:n leviämisaalto kuuluu kuparin käsittelyä taitavan kansan leviämiseen. J2:n ihmiset palvoivat härkää. Tähän liittyi härkähyppely, joka oli myöhemmän härkätaistelun edeltäjä. vanhimmat todisteet tästä on löydetty Çatal Hüyükistä ja Alacahöyükistä.


title: Haploryhmä J2 (Y-DNA)

text:
J2:lla katsotaan olevan merkittävä osuus seuraavissa kulttuureissa: hattilaiset, hurrilaiset, etruskit, minolaiset, kreikkalaiset, karthagolaiset ja israelilaiset. Monet keskisen pronssikauden- ja varhaisen rautakauden merenkulkijakulttuurit kuuluivat J2-ryhmään.
Tyyppi levisi idässä Pakistaniin asti tuoden sinne varhaisen viljelyn ja karjanhoidon, ehkä tyypin L kanssa.


title: Musiikkilista

text: Musiikkilista on äänitteiden ostamista, soittamista tai kuuntelua määrittävä tilasto, joka julkaistaan tasaisin väliajoin. Listajaotteluun vaikuttaa äänitteen formaatti, musiikkityyli tai hintaluokka. Listasijoitukset voivat perustua radiosoittoon, suoratoistoon myyntiin ja latauskertoihin.


title: Musiikkilista

text: Monessa maassa on oma virallinen musiikkilistansa, kuten IFPI:n ylläpitämä Suomen virallinen lista. Listoja ylläpitävät myös radiokanavat ja aikakauslehdet, kuten amerikkalainen Billboard.


title: Mikko Niemi (anatomian professori)

text: Mikko Ilmari Niemi (13. syyskuuta 1929 Turku – 8. tammikuuta 1999 Sauvo) oli suomalainen lääkäri ja professori.


title: Mikko Niemi (anatomian professori)

text: Niemen vanhemmat olivat sähköteknikko Aimo Nestor Niemi ja Ester Emilia Lehto ja puoliso vuodesta 1953 professori Irmeli Niemi, säveltäjä Taneli Kuusiston tytär. Niemi tuli ylioppilaaksi Kallion yhteiskoulusta 1948 ja valmistui lääketieteen lisensiaatiksi 1955. Lääketieteen ja kirurgian tohtoriksi hän väitteli 1958. Niemi tuli Helsingin yliopiston mikroskooppisen anatomian dosentiksi 1960, yliopiston assistenttina hän oli työskennellyt vuodesta 1956. Turun yliopiston anatomian professori hänestä tuli 1966. Hän työskenteli 1960-luvulla myös Tukholman Karoliinisen instituutin syöpätutkimusosastolla, opetusministeriön korkeakoulu- ja tiedeosaston päällikkönä hän toimi 1973–1979. Niemi tutki muun muassa miesten hedelmällisyyttä. Eläkkeelle hän jäi vuoden 1996 alussa.


title: Geodesian ja fotogrammetrian seura

text: Geodesian ja fotogrammetrian seura ry (GFS) ("The Finnish Society of Geodesy and Photogrammetry") on Fotogrammetrian ja kaukokartoituksen seuran (FKS) ja Geodeettien kerhon yhdistyessä vuonna 2015 syntynyt seura. Seuran tehtävä on ala tutkimuksen ja käytön edistäminen ja tunnetuksi tekeminen. Se toimii myös fotogrammetrian ja kaukokartoituksen kansalliskomiteana. Seuran puheenjohtaja on Mikko Sippo.


title: Geodesian ja fotogrammetrian seura

text: Alun perin seura on perustettu vuonna 1931 nimellä Suomen Fotogrammetrinen Seura (SFS). Seuran nimeksi tuli alalla tapahtuneen kehityksen vuoksi 1980-luvulla Fotogrammetrian ja Kaukokartoituksen Seura (FKS). Vuonna 2015 siihen yhdistyi Geodeettien kerho.


title: Tiskarin polkka

text: Tiskarin polkka on amerikansuomalaisen kuplettilaulajan, Hiski Salomaan levyttämä kappale. Hän itse teki kappaleen sävelen ja sanoituksen.


title: Helen Zille

text: Otta Helene Maree (o.s. Zille, s. 9. maaliskuuta 1951 Johannesburg, Transvaal) on eteläafrikkalainen poliitikko. Hän on toiminut Länsi-Kapin pääministerinä vuodesta 2009 lähtien. Zille oli Demokraattinen allianssi-puolueen johtaja vuosina 2007-2015.


title: Kaisa Kotka

text: Kaisa Kotka (s. 12. toukokuuta 1994) on suomalainen jalkapalloilija. Hän on pelipaikaltaan vasen laitahyökkääjä tai -puolustaja. Kotka on pelannut 9 kautta Naisten Liigassa.


title: Talk Radio

text: Talk Radio on Oliver Stonen ohjaama yhdysvaltalainen draamaelokuva vuodelta 1988. Tositapaukseen osittain perustuvan elokuvan ovat käsikirjoittaneet Stone ja pääosan esittäjä Eric Bogosian. Tarinassa dallasilaisen radioaseman vimmainen yöjuontaja yllyttää lähetykseen soittavia kuuntelijoita yhä rajumpaan vihapuheeseen, kunnes saa maistaa itse omaa lääkettään joutuessaan uusnatsien raivon kohteeksi.


title: Talk Radio

text: "Helsingin Sanomien" ensi-ilta-arviossa 1990 Mikael Fränti sanoo Bogosianin olevan selvästi elokuvan päätekijä, jonka vimmaisen roolityön varjoon jää Oliver Stonen eleetön ohjaus. Hän kehuu Robert Richadsonin kuvausta, mutta pitää tarinaan ympättyä takaumajaksoa ihmissuhdeongelmineen turhana. Myös "Video-oppaassa" vuodelta 1994 Kati Sinisalo sanoo elokuvan vimman kantavan loppuun asti, mutta päähenkilön ihmissuhteiden kuvauksen horjahtelevan. Hän antaa "Talk Radiolle" neljä tähteä viidestä, mikä vastaa sanallista arviota ”erinomainen”.


title: Mmusi Maimane

text: Mmusi Maimane on eteläafrikkalainen poliitikko. Hän on toiminut Demokraattisen allianssin puoluejohtajana toukokuusta 2015. Hän on puolueen ensimmäinen tummaihoinen johtaja.


title: Ulkomaalaislaki

text: Ulkomaalaislaki on suomalainen laki, jonka soveltamisala on ulkomaalaisen maahantulo, maastalähtö sekä oleskelu ja työnteko Suomessa.


title: Zabadani

text: Zabadani on kaupunki Syyriassa Zabadanin piirikunnassa Rif Dimašqin maakunnassa. Vuonna 2004 kaupungin asukasluku oli 26 285, mutta Syyrian sisällissodan aikana tuhannet paikalliset evakuoitiin Idlibin maakuntaan.


title: Zabadani

text: Zabadani sijaitsee noin 37 kilometriä luoteeseen pääkaupunki Damaskoksesta Zabadanin piirikunnassa, jossa itse kaupunki muodostaa pienemmän hallinnollisen alueen "nahiya". Hallinnollisesti alueeseen kuuluu myös kahdeksan kylää ja kuusi maatilaa, sekä kaupungin pohjoispuolella virtaava joki. Kaupungista pohjoiseen sijaitsevat Anti-Libanonvuoret. Kaupungin nimi on selitetty monilla eri tavoilla ja osa selityksistä liittyy juureen "zabad" ja alueen hedelmällisyyteen. Kaupunki onkin perinteisesti ollut tunnettu omenapuistaan. Kaupungista pohjoiseen sijaitsee Sirghaya, idässä Bludan ja Bakkin, sekä etelässä Madaya.


title: Zabadani

text: Bysantin valtakunnan aikana Zabadani kuului Abillan kaupungin hiippakuntaan, joka siirrettiin Zabadaniin muslimien vallattua Syyrian. Ennen Syyrian sisällissotaa Zabadani ja sen lähialueet olivat suosittuja kesänviettopaikkoja damaskoslaisille ja muille syyrialaisille. Syyrian levottomuuksien alettua vuonna 2011 turvallisuusjoukot tulittivat mielenosittajia Zabadanissa toukokuussa 2011 ja kaupunki päätyi lopulta sisällissodan kärjistyessä vapaan Syyrian armeijan käsiin. Vielä vuoden 2012 alussa Zabadani oli ainoa kapinallisten hallitsema kaupunki ja paikalla käytiin ankaria taisteluita kapinallisten ja hallituksen joukkojen välillä. Kesäkuusta 2015 lähtien kaupunki oli kokonaan hallituksen joukkojen ja Hizbollahin piirittämä ja kaupunki kärsi ruuan ja lääkkeiden puutteesta. Huhtikuussa 2017 tuhannet paikalliset evakuoitiin Idlibin maakuntaan osana hallituksen ja kapinallisten välistä niin sanottua neljän kaupungin sopimusta.


title: Zabadani

text: Vuoden 2004 väestönlaskennan mukaan Zabadanin väkiluku oli 26 285. 1990-luvulla kaupungin asukasluku oli noin 17 000 ja vielä 1950-luvun puolivälissä neljäsosa sen asukkaista oli kristittyjä. Valtaosa sen asukkaista on sunnimuslimeja. 1950-luvulla kaupungissa oli kuusi moskeijaa, sekä kreikkalaisortodoksinen ja kreikkalaiskatolilainen kirkko.


title: Geórgios Papanikoláou

text: Geórgios Nikoláou Papanikoláou (kansainvälisesti George Papanicolaou, ) (13. toukokuuta 1883 Kými, Kreikka – 19. helmikuuta 1962 Miami, Yhdysvallat) oli kreikkalainen lääketieteilijä, joka perusti sytopatologian tutkimussuuntauksen. Hänet tunnetaan papakokeen keksijänä ja kehittäjänä.


title: Geórgios Papanikoláou

text: Papanikoláou syntyi Kýmissä, Euboian saarella Keski-Kreikassa. Hänen isänsä oli lääkäri Nikólaos Papanikoláou ja äitinsä María Georgíou Kritsoúta. Perheeseen kuuluivat Geórgioksen lisäksi Athanásios, María ja Eléni. Geórgioksen ollessa 4-vuotias perhe muutti Ateenaan. Hän aloitti lääketieteen opintonsa Ateenan yliopistossa vuonna 1898 ja valmistui priimusten joukossa vuonna 1904, jonka jälkeen hän suoritti asepalveluksensa apulaiskirurgina reserviupseerikoulussa. Armeijan jälkeen hän hoiti kotikaupunginsa Kýmin liepeillä leprapotilaita, jotka olivat paikallisyhteisöstään erillään asuvia sosiaalisia hylkiöitä.


title: Geórgios Papanikoláou

text: Papanikoláou ei itse asiassa kokenut kliinisen lääkärin alaa omakseen ja lähti tekemään jatko-opintojaan Saksaan, jossa hän opiskeli ensin Jenassa Ernst Haeckelin (1834–1919), sitten Freiburgissa August Weismannin (1834–1914) ja lopulta Münchenissä Richard Goldschmidtin (1878–1958) oppilaana. Vuonna 1910 hän väitteli Münchenin yliopistossa eläintieteestä tohtoriksi ohjaajanaan Richard von Hertwig (1850–1937). Väitöskirjan aiheena oli merenelävien sukupuolinen eriytyminen. Vuonna 1910 Papanikoláou palasi Ateenaan ja avioitui everstin tytär Andromáchi Mavrogénin kanssa. Appiukko järjesti Papanikoláoulle työpaikan Monacon meritieteellisestä instituutista, jonka aikana hän osallistui Monacon ruhtinaan meritieteelliseen tutkimusretkikuntaan vuonna 1911.


title: Geórgios Papanikoláou

text: Vuosina 1912–1913 lääkintäluutnantti Papanikoláou osallistui Kreikan armeijan lääkintäjoukoissa ensimmäiseen Balkanin sotaan. Sodassa Papanikoláou oli tavannut amerikkalaisvapaaehtoisia, jotka olivat puhuneet maansa tarjoamista mahdollisuuksista ja rohkaisseet muuttamaan. Papanikoláou päätti muuttaa Yhdysvaltoihin, vaikka hän, eikä hänen vaimonsa, osannut sanaakaan englantia. Heidän käteisvaransa ylttivät juuri ja juuri maahanmuuttajilta vaaditun vähimmäissumman 250 dollaria. Papanikoláout saapuivat New Yorkiin 19. lokakuuta 1913.


title: Geórgios Papanikoláou

text: Uusi elämä Yhdysvalloissa alkoi tyypillisen siirtolaisen tapaan ja oli otettava vastaan kaikki saatavilla oleva työ. Maryksi muuttunut Mavrogéni työskenteli tavaratalon ompelijattarena. Geórgios eli George yritti toimia samassa liikkeessä mattokauppiaana, mutta kesti vain yhden päivän. Sittemmin Geórgios soitti viulua kreikkalaisravintolassa ja toimi kreikkalaisen sanomalehden kirjanpitäjänä. Vuonna 1914 hän sai viimein oman alansa töitä New Yorkin yliopistollisen sairaalan patologian osastolta ja Cornellin yliopiston lääketieteellisen tiedekunnan anatomian laitokselta, josta Mary-vaimo sai työpaikan teknisenä avustaja. Vuonna 1928 Papanikoláousta tuli Cornellin yliopiston anatomian ja histologian apulaisprofessori ja Yhdysvaltain kansalainen. Myöhemmin Papanikoláou nimitettiin täydeksi professoriksi, jonka virasta hän jäi eläkkeelle 1957.


title: Geórgios Papanikoláou

text: Papanikoláou oli alkujaan aloittanut vuonna 1916 kokeensa marsuilla tutkiessaan sukupuolikromosomeja. Hän huomasi, että koe-eläinten kiima-aika voitaisiin ajoittaa tutkimalla niiden vaginaeritenäytteitä. Vuodesta 1920 alkaen hän alkoi keskittyä ihmisen lisääntymisjärjestelmän sytopatologiaan. Papanikoláou huomasi, että pelkästä mikroskopoitavasta näytteestä olisi mahdollista erottaa normaalit ja pahanlaatuiset kohdunkaulun solut.


title: Geórgios Papanikoláou

text: Tammikuussa 1928 Papanikoláou julkaisi havaintonsa otsikolla "New Cancer Diagnosis", että kohdunkaulansyöpä voitaisiin diagnosoida vaginan irtosolunäytteestä, mutta hänen havaintonsa oleellisuus huomioitiin vasta vuonna 1943 hänen julkaistuaan yhdessä Herbert Frederick Trautin (1894-1963) kanssa teoksen "Diagnosis of Uterine Cancer by the Vaginal Smear" (”Kohdunkaulan syövän diagnosointi irtosolynäytteestä”). Teos käsitteli vaginan ja kohdunkaulan irtosolunäytteiden ottamista, kuukautiskierron aikaisia fysiologis-sytopatologisia muutoksia, eri sairauksien patologisia vaikutuksia ja syövän aiheuttamia muutoksia kohdunkaulassa, kohdun limakalvolla ja itse kohdussa. Hänen kehittämäänsä koetta alettiin yleisesti nimittää Papanikoláoun kokeeksi, joka sitten lyhentyi papakokeeksi. Nykyään papakoetta käytetään maailmanlaajuisesti kohdunkaulan syövän ja muiden gynekologisten solumuutosten diagnosoinnissa.


title: Geórgios Papanikoláou

text: Papanikoláou muutti vuonna 1961 Miamiin, Floridaan perustamaan nimeään kantavaa syöpätutkimusinstituuttia Miamin yliopiston yhteyteen, mutta ehti kuolla ennen sen avaamista 19. helmikuuta 1962.


title: Geórgios Papanikoláou

text: Papanikoláou sai Albert Lasker-palkinnon kliinisestä lääketieteellisestä tutkimuksesta vuonna 1950.


title: Geórgios Papanikoláou

text: Papanikoláoun muotokuva oli Kreikan drakman setelissä vuosina 1995–2001 ennen siirtymistä yhteisvaluutta euroon.


title: Geórgios Papanikoláou

text: Vuonna 1978 Yhdysvaltain postilaitos julkaisi 13 sentin postimerkin Papanikoláoun kunniaksi.


title: Geórgios Papanikoláou

text: Jo vuonna 1843  UCL:n lääketieteen professori Walter Hayle Walshe (1812–1892) oli osoittanut keuhkotauteja käsittelevässä teoksessaan, että pahanlaatuiset solumuutokset voitaisiin havaita mikroskooppisesti. Papanikoláou vahvisti omalla tutkimustyöllään tämän havainnon.


title: Geórgios Papanikoláou

text:
Vuonna 1928 Papanikoláou kertoi epäuskoiselle lääkäriyleisölle ei-invasiivisesta irtosolunäytteestä, josta voitaisiin mikroskopoimalla diagnosoida kohdunkaulansyöpä. Aiemmin samana vuonna Papanikoláou oli tehnyt emättimen eritteiden tutkimusta selvittääkseen kuukautiskierron aikaisia solumuutoksia. Hän oli jo havainnut muutoksia naaraspuolisilla koemarsuilla ja halusi varmistaa pätisikö tämä myös ihmisiin. Sattumoisin yksi Papanikoláoun koehenkilöistä sairasti kohdunkaulan syöpää.
Tutkittaessaan potilaan emätinnesteestä otettua irtosolunäytettä Papanikoláou huomasi, että syöpäsolut olivat nähtävissä mikroskoopilla. "Syöpäsolujen ensihavainto kohdunkaulasta otetussa irtosolunäytteessä oli yksi jännittävimmistä hetkistä tieteellisellä urallani", kirjoitti Papanikoláou myöhemmin.


title: Geórgios Papanikoláou

text: Romanialainen lääkäri Aurel Babes oli tehnyt vastaavan havainnon tutkiessaan kohdunkaulan syövän aiheuttamia sytopatologisia muutoksia. Hän huomasi, että jos platinakierukalla kerättiin soluja naisen kohdunkaulasta ja nämä solut vietiin mikroskooppilasille ja värjättiin, saattoi huomata oliko näytteessä syöpäsoluja. Tämä oli ensimmäinen kohdunkaulan syövän seulontatutkimus. Babeş esitteli havaintonsa Romanian gynekologiselle seuralla Bukarestissa 23. tammikuuta 1927 ja hänen tuloksensa julkaistiin ranskalaisessa lääketieteen julkaisussa "Presse Médicale "11. huhtikuuta 1928. On epätodennäköistä, että Papanikoláou oli tietoinen tästä. Lisäksi nämä kaksi tekniikkaa olivat keskenään erilaisia. Vaikka Babeş julkaisi tuloksensa aiemmin kuin Papanikoláou, kuuluu kunnia papakokeesta silti Papanikoláoulle, koska hän oli kokeillut sitä jo vuonna 1925 New Yorkin naistensairaalassa. Kokeiden erilaisuuden ja Papanikoláoun aseman papakokeen isänä ovat myös viimeaikaiset tutkimukset osoittaneet. Huolimatta tästä tutkijat O'Dowdin ja Philipp ovat korostaneet Babeşin olleen todellinen sytopatologian ja kohdunkaulan syöpätutkimuksen edelläkävijä, ja tästä syystä Romaniassa kohdunkaulan irtosolunäytteeseen viitataan nimellä ”Methode Babeş-Papanicolaou”.


title: Geórgios Papanikoláou

text: Vuonna 1928 lääketieteen konferenssissa Battle Creek'issä Michiganissa Papanikoláoun esitelmä edullisesta, helposti toteutettavasta seulontakokeesta kohtasi epäuskoa ja vastustusta. Papanikoláou palasi aiheeseen julkisuudessa seuraavan kerran vasta 1941, jolloin hän julkaisi artikkelin yhdessä gynekologi Herbert Trautin kanssa. Kahden vuoden kuluttua seurasi kuvitettu ja yli 3000 esimerkkitapausta läpi käynyt monografia aiheesta. Vuonna 1954 Papanikoláou julkaisi toisen pääteoksensa "Atlas of Exfoliative Cytology", joka loi perustan nykyiselle sytopatologialle.


title: Sibylla (veistos)

text: Sibylla on Laila Pullisen veistos vuodelta 2003. Teos on tehty pronssista ja graniitista. Pintaan on timanttilaikalla työstetty juonteita. Kiveä ja pronssia yhdistävä, suurikokoinen veistos on Pullisen tunnusomaista tuotantoa hänen myöhäiskaudeltaan. Nimi Sibylla viittaa jumalallisen hurmoksen vallassa toimivaan naisennustajaan, oraakkeliin.


title: Sibylla (veistos)

text: "Sibylla" on sijoitettu Kuntsin modernin taiteen museon veistospuistoon meren äärelle vuonna 2017. Museon viereen ollaan luomassa julkisten taideteosten keskittymää, johon teos kuuluu. "Sibyllan" hinta on ollut noin 80 000 euroa, ja teos on rahoitettu Veljekset Gröndahlin säätiön avustuksella.


title: Kahina

text: Kahina tai Dihya oli 600-luvun lopulla hallinnut Aurèsin berberikuningatar, joka johti vastarintaa tuolloin Pohjois-Afrikkaan Hassan bin al-Numanin johdolla levittäytyneitä muslimeja vastaan. Kahina voitti muslimien joukot useaan otteeseen ajaen nämä Ifriqiyan alueelta, mutta sai alkumenestyksensä jälkeen lopulta surmansa taistelussa heitä vastaan.


title: Kahina

text: Suuri osa Kahinasta tiedetystä on legendaa, jonka paikkansapitävyyttä on vaikea tarkistaa. Esimerkiksi Kahina ei ole oikea nimi, vaan arabien hänelle antama lempinimi. Kahinan oikeasta nimestä ei ole yksimielisyyttä. Joissakin lähteissä hänen oikeaksi nimekseen mainitaan Dihya ja Ibn Khaldun kirjoitti saman nimisestä berberiheimosta. Hänen isäkseen mainitaan eri lähteissä Tatit tai vaihtoehtoisesti Matiya (Matteus) Tifanin (Teofanes) poika. Hänen heimonsa djarawa oli osa suurempaa zenata-heimoa. Berberitaustainen Kahina oli mahdollisesti myös osittain kreikkalainen. Kahinan heimo oli monien muiden alueen berberiheimojen tapaan omaksunut aikaan juutalaisuuden, mutta myöhemmin monet olivat kääntyneet kristinuskoon, jota ilmeisesti myös Kahina harjoitti. Joissain lähteissä mainitaan Kahinan olleen juutalainen, mutta todisteita tästä on pidetty heikkoina.


title: Kahina

text: Kahina mainitaan historiallisissa lähteissä vasta hänen ollessaan jo huomattavan vanha ja leskeksi jäänyt. Tarinan mukaan hän eli 127-vuotiaaksi. Kahina tunnettiin Aurèsin kuningattarena ja Aurès oli muodostunut itsenäiseksi kuningaskunnakseen labdasin johdolla alueen kapinoitua tuolloin osia Pohjois-Afrikasta hallinneita vandaaleja vastaan vuonna 477. Kahina tunnettiin myös selvänäkijänä, joka hurmoksessaan päästi hiuksensa vapaaksi rummuttaen rintaansa. Tavanomaisempiin ennustamisen tapoihin kuului myös esimerkiksi tulevaisuuden lukeminen sorasta. Kahinan asema johtajana lienee perustunut paljolti näihin ennustuksiin ja niihin uskoneisiin seuraajiin.


title: Kahina

text: Muslimipäällikkö Hassan bin al-Numan oli valloittanut Bysantin valtakuntaan kuuluneen Karthagon ja kiinnitti voittonsa jälkeen huomionsa Aurèsia vastaan. Aurès oli muodostunut berberien vastarinnan keskukseksi. Muslimien joukot etenivät Kahinan johtamia berberejä vastaan ja tämä poltti ilmeisesti pääkaupunkinaan toimineen Baghayan estääkseen sen päätymisen vihollisen käsiin. Yhteenotto berberien ja muslimien välillä käytiin joen varrella lähellä nykyistä Oued Niniä ja se päättyi muslimien selvään tappioon. Muslimit voitettiin vielä toisen kerran Gabèsin lähellä, minkä jälkeen Hassan vetäytyi Tripolin itäpuolelle. Muslimit oli näin ajettu koko Ifriqiyan alueelta ja Kahinan vallan alainen alue levisi. Joissain lähteissä väitetään koko Ifriqiyan päätyneen Kahinan haltuun, mutta väite lienee liioittelua.


title: Kahina

text: Kahina käytti sittemmin ilmeisesti poltetun maan taktiikkaa muslimeja vastaan, mutta sen aiheuttamien tuhojen määrästä on sittemmin kiistelty. Arabikronikoitsijat liioittelivat Kahinan aiheuttamia tuhoja, jotka esitettiin Kahinan sittemmän tappion perussyynä. Liioittelusta huolimatta poltetun maan taktiikkaa lienee käytetty rajoitetulla alueella ja se on ehkäpä myös kääntänyt joitakin paikallisia Kahinaa vastaan. Hassan oli puolestaan saanut vahvistuksia ja aloitti uuden hyökkäyksen todennäköisesti vuosina 697-8. Tapahtumien tarkempi kronologia ei ole täysin selvä. Ilmeisesti muslimit voittivat ensin Kahinan joukot lähellä Gabèsia, jonka jälkeen Kahina antoi yhden hurmoksellisen ennustuksensa. Tällä kertaa tulevaisuus vaikutti synkemmältä ja hän kehotti poikiaan vaihtamaan puolta paeten itse Aurèsn vuorille. Hassanin joukot seurasivat pakenevaa kuningatarta ja viimeinen yhteenotto Kahinan ja Hassanin joukkojen välillä käytiin paikassa, jota al-Maliki kutsui nimellä "Tarfa" ja jota al-Bakri ja Ibn Nadji kutsuivat nimellä "Tabarka". Jälkimmäinen lienee vääristynyt muoto ensimmäisestä nimestä. Paikka on todennäköisesti Djabal Neshsharin lähellä noin 50 kilometriä Tobnasta pohjoiseen. Kiivaan taistelun jälkeen Kahina sai surmansa kaivolla, joka nimettiin hänen mukaansa.


title: Kahina

text: Ibn Abd al-Hakamin mukaan Kahinan kaksi poikaa antautuivat Hasanille ja heistä tehtiin joukkojen komentajia, mutta heistä ei enää kuulla tämän jälkeen. Tarina Kahinan ennustuksesta saattaakin liittyä muslimien puolelle liittyneiden paikallisten legendoihin tapahtumien kuluessa ja ennustuksen tarkoituksena on osoittaa loistokas tulevaisuus muslimien alaisuudessa. Yksi esimerkki muslimeihin liittyneistä paikallisista oli nykyisen Espanjan sittemmin vallannut muslimipäällikkö Tarik ibn Zijad ja on mahdollista, että tarina ennustuksesta on peräisin Tarikilta. Kahinan sittempää mainetta berberien keskuudessa on verrattu Jeanne d’Arciin.


title: Ingvar Ambjørnsen

text: Ingvar Ambjørnsen (s. 20. toukokuuta 1956 Tønsberg Vestfold, Norja) on norjalainen kirjailija, jolta on suomennettu useita teoksia. Hän on kirjoittanut yhteiskunnallisista aiheista sekä rikos- ja jännitysromaaneja, joita hän on kirjoittanut myös nuorille.


title: Ingvar Ambjørnsen

text: Ensimmäiset tekstinsä Ambjørnsen julkaisi vastakulttuurilehti Trollskriftissä. Hänen esikoisteoksensa "23-salen" ilmestyi 1981, ja se on dokumenttiromaani psykiatrisesta hoitolaitoksesta, jonka hän kirjoitti ollessaan siviilipalveluksessa. Kirjallisen uransa alussa Ambjørnsen käsitteli hippiunelman yhteentörmäystä norjalaisen yhteiskunnan kanssa. Läpimurtoromaani oli "Hvite niggere" (1986). Hänen proosansa tunnusmerkkejä ovat musta huumori ja osuva henkilö- ja ympäristökuvaus. Tuotteliaan Ambjørnsenin tuotantoon kuuluu muiden rikos- ja jännitysromaanien ohella suuren suosion saanut nuorille suunnattu Pella ja proffa -sarja, joista osasta on tehty elokuva.


title: Ingvar Ambjørnsen

text: Menestyksekkäitä ovat Elling-sarjan kirjat. Lisäksi hän on kirjoittanut lastenkirjoja ja esseekokoelmia.


title: Ingvar Ambjørnsen

text: Ambjørnsen lopetti 2010 romaanien kirjoittamisen. Hän julkaisi 2014 teoksen "Farvel til romanen. 24 timer i grenseland", jossa hän kertoo päätöksestään ja romaanien kirjoittamisen taustoista.


title: Ingvar Ambjørnsen

text: Ambjørnsen vietti lapsuutensa Larvikissa, jonka kunniakansalainen hän on. Ambjørnsenin puoliso on saksalainen kääntäjä Gabriele Maria Haefs, ja he asuvat Hampurissa.


title: Teatteri-Traktori

text: Teatteri-Traktori on loppuvuonna 1996 perustettu teatteri, joka aloitti toimintansa vuonna 1997 kiertämällä traktorilla ja polkupyörillä ympäri maaseutua Pohjois-Karjalassa. Teatteri on tehnyt paljon myös soveltavaa teatteria ja yhteisöteatteria sekä osallistunut moniin yhteiskunnallisiin kehittämisprojekteihin. Perustajajäsenet ovat Tommi P. Pesonen, Anu Kervinen ja Tomi Kervinen. joista Kervinen jatkaa teatterin ohjaajana edelleen.


title: Teatteri-Traktori

text: Päänäyttämö sijaitsee Sinkkolan kotieläinpihalla Joensuun Noljakassa, jossa esitetään kesäisin kaiken ikäisille soveltuvaa koko perheen teatteria.


title: Teatteri-Traktori

text: "-- teatteri aloittaa Sinkkolassa ----"


title: Tomi Kervinen

text: Tomi Kervinen (s. 1975 Outokumpu) on teatterintekijä, opettaja ja sosiaalikasvattaja. Hän toimii aktiivisesti ohjaajana Teatteri-Traktorissa ja on yksi teatterin perustajajäsenistä. Kervinen on erikoistunut luoviin ja soveltaviin menetelmiin sosiaalipedagogisessa ja taiteellisessa kehyksessä.


title: Tomi Kervinen

text: Hän on naimisissa yhteisökehittäjä ja tuottaja Kaisa Kervisen kanssa. Heillä on neljä lasta.


title: Vuohenpolvet

text: Vuohenpolvet ("Paronychia") on kohokkikasvien (Caryophyllaceae) heimoon kuuluva kasvisuku. Sukuun kuuluu ainakin noin 70 lajia, joiden lisäksi sukuun on kuvattu noin 130 muutakin lajia, mutta näiden taksonominen asema on toistaiseksi epäselvä.


title: Päivänkilot

text: Päivänkilot ("Fumana") on päivännoutokasvien (Cistaceae) heimoon kuuluva kasvisuku. Sukuun kuuluu noin 20 lajia. Päivänkilot muistuttavat päivännoutoja ("Helianthemum"), mutta eroavat niistä erilaisten lehtien sekä kukkien perusteella.


title: Päivänkilot

text: Päivänkilot ovat pensasmaisia tai varpumaisia kasveja. Niiden varret ovat puutuneita lukuun ottamatta kuluvana vuonna kasvanutta vartta, joka on ruohovartinen. Päivänkilojen kasvutapa vaihtelee maanmyötäisestä tai kohenevaan. Päivänkilojen lehdet ovat korvakkeettomia, teräväkärkisiä ja neulasmaisia. Kukat sijaitsevat yksittäin ja ne ovat viisilukuisia. Kukkien terälehdet ovat keltaisia ja verholehdet punertavia. Uloimmat verholehdet ovat tavallisten lehtien kaltaisia. Päivänkilojen hedelmä on kolmilokeroinen kota.


title: Päivänkilot

text: Päivänkilojen ("Fumana") suvun tieteellinen nimi viittaa latinan kielen sanaan "fuma", joka tarkoittaa savua.


title: Päivänkilot

text: Suomen luonnossa ei esiinny yhtään päivänkilojen sukuun kuuluvaa lajia, mutta Ruotsissa esiintyy yksi päivänkilolaji: rentopäivänkilo eli gotlanninpäivänkilo ("Fumana procumbens").


title: Kasvutapa

text: Kasvutapa on kasvin ominaisuus, joka riippuu lajista sekä ympäristöstä. Joidenkin lajien tieteellisen nimen lajinimi viittaa kasvin kasvutapaan. Tieteellisissä nimissä usein esiintyviä kasvutapaa kuvailevia sanoja ovat esimerkiksi "repens" (suom. suikertava) ja "erecta" tai "erectus" (suom. pysty). Kasvien kasvutapaa kuvailtaessa kasvikirjoissa käytetään usein vakiintuneita termejä, joita ovat pysty, koheneva, maanmyötäinen, rönsyllinen, kiipeilevä ja mätästävä. Näitä termejä käytetään yleensä maalla kasvavien kasvien kasvutavan kuvailuun, vaikka osa niistä sopii myös vesikasvien ja epifyyttien kasvutavan kuvailuun. Kasvin kasvutapa ei välttämättä korreloi sen varren tanakkuuden kanssa, sillä esimerkiksi puuvartinen kasvi voi ihan hyvin olla kasvutavaltaan pysty tai maanmyötäinen.


title: Ftalosyaniini

text: Ftalosyaniini (CHN) on heterosyklinen ja aromaattinen orgaaninen yhdiste. Yhdisteellä on muutamia erikoiskäyttöaiheita, mutta sen metallikomplekseja käytetään runsaasti väriaineina.


title: Ftalosyaniini

text: Huoneenlämpötilassa ftalosyaniini on sinivihreää tai siniharmaata kiteistä ainetta. Yhdiste on veteen liukenematonta, eikä se liukene myöskään moneen orgaaniseen liuottimeen kuten etanoliin tai dietyylieetteriin. Aromaattiset liuottimet kuten bentseeni, bentsofenoni tai aniliini liuottavat ftalosyaniinia kohtalaisesti. Useat metallit ja puolimetallit muodostavat komplekseja ftalosyaniinin kanssa ja nämä ovat väriltään useimmiten sinisiä tai vihreitä.


title: Ftalosyaniini

text: Ensimmäisen kerran ftalosyaniinia havaittiin muodostuvan vähäisiä määriä kuumennettaessa o-syanobentsamidia. Yhdistettä valmistetaan ftalonitriilistä kuumentamalla sitä natriumalkoksidien esimerkiksi natriumamylaatin tai amiinien kanssa. Näin muodostuu ftalosyaniinin natriumkompleksi, josta natrium voidaan syrjäyttää alkoholyysillä. Toinen yleisesti käytetty tapa on ftaalianhydridin ja urean välinen reaktio ja tätä katalysoi natriummolybdaatti. Ftalosyaniinin metallikomplekseja valmistetaan samalla tavoin metalli-ionien läsnä ollessa.


title: Ftalosyaniini

text: Kompleksoitumattomalla ftalosyaniinilla on muutamia erityiskäyttökohteita. Sen johdannaisilla ja metallikomplekseilla on sen sijaan useita käyttökohteita. Esimerkiksi kupariftalosyaniini on hyvin yleisesti käytetty sininen väriaine. Rautaftalosyaniini on hapettumisreaktioissa yleisesti käytetty katalyytti, ja monia ftalosyaniinikomplekseja tutkitaan orgaanisina puolijohteina.


title: Vesikasvi

text: Vesikasvit voidaan luokitella kasvutavan mukaan erilaisiin elomuotoihin. Rantakasveihin, ilmaversoisiin, kelluslehtisiin sekä upos- ja pohjalehtisiin. Eri lajit vaihtuvat usein vyöhykkeittäin rannalta ulapalle päin.


title: Vesikasvi

text: Rannoilla ilmaversoiset vesikasvit voivat kasvaa sekä matalassa vedessä, että maalla vedenpinnan yläpuolella. Monet tällaiset rantakasvit kasvavat kuitenkin yleensä veden välittömässä läheisyydessä, mutta jotkut lajit voivat toisinaan kasvaa melko kaukanakin lähimmästä vesistöstä. Tällaisia hyvinkin kuivassa sekä kosteassa kasvavia lajeja ovat esimerkiksi järviruoko ("Phragmites australis") ja vesitatar ("Persicaria amphibia") ja osmankäämit ("Typha").


title: Vesikasvi

text: Pohjasta kasvavat kasvit voidaan jakaa edelleen niiden lehtien sijoittumisen perusteella pohjalehtisiin eli pohjaversoisiin jotka ovat kasveja, joiden lehdet kasvavat ruusukkeena pohjassa sekä uposlehtisiin ja kelluslehtisiin kasveihin. Kasvin kukinto voi kohota veden pinnan yläpuolelle kuten nuottaruoholla ("Lobelia dortmanna"), vaikka se on muuten pääasiassa veden alla. Lahnanruohot ("Isoëtes") sen sijaan kasvavat kokonaan upoksissa. Kelluslehtiset ovat kasveja, joiden lehdet kelluvat veden pinnalla, kuten ulpukat ("Nuphar") ja lumpeet ("Nymphaea"). Vedessä vapaana kasvavia kasveja ovat irtokellujat ja -keijujat, kuten limaskat ("Lemna").


title: Vesikasvi

text: Vedessä kasvavat kasvit ovat sopeutuneet vesiympäristöön eri tavoin. Monilla vesikasveilla on solukoissaan runsaasti aerenkyymiä eli tuuletussolukkoa, jotta ilman happi pääsisi vedenalaisiin kasvin osiin, ja vähän tukisolukkoa, sillä veden noste tukee kasvia. Ilmarakoja on yleensä vain kasvin vedenpäällisissä osissa eli esimerkiksi kelluslehtisten vesikasvien lehtien yläpinnoilla.


title: Vesikasvi

text: Vesikasveilla ei ole pulaa vedestä, ja siksi niiden juuret ovat yleensä pienet verrattuna maakasveihin. Juurten kokoon vaikuttaa kuitenkin myös ravinteiden saanti. Irtokellujilla on hyvin pienet juuret, koska ne ottavat tarvitsemansa ravinteet vedestä, ja vedessä ravinteita on melko tasaisesti. Pohjaan kiinnittyvien kasvien juuret ovat suuremmat, koska pohja-aineksessa ravinteet ovat jakautuneet epätasaisesti, ja juuriston on oltava riittävän suuri saadakseen riittävästi ravinteita. Uposlehtiset kasvit ovat usein rentoja. Ne eivät tarvitse tukevaa vartta, koska vesi kannattelee niitä. Pohjalehtisten kasvien lehdet ovat veden pohjassa, joten kasvien kasvua voi rajoittaa se, että pohjaan saakka ei tule riittävästi valoa. Kelluslehtisten kasvien lehdet taas kelluvat veden pinnalla, joten kasvit saavat runsaasti valoa.


title: Vesikasvi

text: Vesikasvit eivät ole mikään taksonominen ryhmä ja vesikasveja on monissa eri kasviheimoissa. Vesikasveja sisältäviä kasviheimoja ovat esimerkiksi vitakasvit (Potamogetonaceae), lummekasvit (Nymphaeaceae) ja lahnanruohokasvit (Isoëtaceae).


title: Aalloilla

text: Aalloilla tai Kanavat kuumina ("Handle with Care" tai "Citizen’s Band") on Jonathan Demmen ohjaama komediaelokuva vuodelta 1977. Paul Brickmanin käsikirjoittama tarina kertoo Nebraskan maaseudulla juopon isänsä kanssa asuvasta nuoresta miehestä (Paul Le Mat), joka huolehtii radiopuhelimellaan seudun hätäsanomaliikenteestä kunnes kanavat alkavat täyttyä muista viesteistä.


title: Aalloilla

text: Suomessa elokuva sai ensiesityksensä vasta 12 vuotta valmistumisensa jälkeen televisiossa syyskuussa 1989. Mikael Fränti piti sitä "Helsingin Sanomissa" Demmen siihen asti parhaana elokuvana, ”virkistävänä komediana” jossa on ”rosoista elämän makua ja unelmien kirjoa”.


title: Aalloilla

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Grantingasellit

text: Grantingasellit ("Nanger") on onttosarvisten heimoon kuuluva suurikokoisten sorkkaeläinten suku. Aikaisemmin sitä pidettiin suvun "Gazella" alasukuna.


title: Mirjami Paso

text: Mirjami Paso (s. 1972 Posio) on suomalainen oikeustieteen tohtori, hovioikeudenneuvos, varatuomari ja dosentti. Hän on toiminut vuodesta 2016 hovioikeudenneuvoksena Helsingin hovioikeudessa. Sen ohella Paso työskentelee Itä-Suomen yliopistossa vuosina 2017–2022 määräaikaisena oikeustieteen työelämäprofessorina (). Itä-Suomen yliopiston mukaan Paso on ensimmäinen oikeustieteen Professor of Practise -tehtävään nimitetty henkilö Suomessa, joka samaan aikaan työskentelee tuomarina.


title: Mirjami Paso

text: Mirjami Paso syntyi Posiolla. Hän kirjoitti ylioppilaaksi 1991 Kiimingin lukiosta. Lukion jälkeen hän opiskeli oikeustiedettä Lapin yliopistossa ja valmistui sieltä 1998 oikeustieteen kandidaatiksi ja oikeustieteen lisensiaatiksi vuonna 2000. Tohtoriksi Paso väitteli yleisen oikeustieteen alalla Turun yliopistossa vuonna 2009. Väitöskirjassaan hän vertaili erilaisten retoriikan tutkimuksen menetelmien avulla korkeimman oikeuden ja Euroopan yhteisöjen tuomioistuimen tuomioita sekä niiden perusteluja 1990-luvulla ja 2000-luvun alussa. Hän analysoi väitöstutkimuksessaan tuomioistuinten päätösten tekstin retoriikkaa. Paso huomasi, että EY-tuomioistuimen ratkaisuissa ja niiden perusteluissa on tavallisesti suostuttelevan poliittisen retoriikan piirteitä. Sen sijaan korkeimman oikeuden tuomioissa ja niiden perusteluissa vastaavaa ei hänen mukaansa esiintynyt.


title: Mirjami Paso

text: Valmistuessaan tohtoriksi (2009) Paso työskenteli Joensuun yliopiston eurooppaoikeuden lehtorina. Sen ohella hän on työskennellyt Turun ja Itä-Suomen yliopistoissa tutkijana, lehtorina ja määräaikaisena professorina. Hän on heinäkuusta 2013 lukien ollut myös Lapin yliopiston yleisen oikeustieteen dosentti.


title: Mirjami Paso

text: Akateemisen työn ohella Mirjami Paso on työskennellyt oikeuslaitoksen palveluksessa. Hän auskultoi Kuopion käräjäoikeudessa ja sai varatuomarin arvon vuonna 2000. Sen jälkeen hän on toiminut erilaisissa tuomaritehtävissä. Hän on sittemmin ollut tuomarina Itä-Suomen hallinto-oikeudessa ja vuodesta 2016 lähtien Helsingin hovioikeudessa.


title: Mirjami Paso

text: Oikeustieteellisenä asiantuntijana Paso on osallistunut erilaisiin julkisiin lainvalmisteluhankkeisiin oikeusministeriössä ja opetus- ja kulttuuriministeriössä. Hän on ollut lainsäädännön asiantuntijana myös Suomen ortodoksisen kirkon kirkollishallituksessa.


title: Mirjami Paso

text: Mirjami Paso nimitettiin viiden vuoden määräaikaiseen oikeustieteen "Professor of Practice" -tehtävään Itä-Suomen yliopistoon 1.2.2017 alkaen. Kyseessä on niin kutsuttu työelämäprofessuuri. Professoriliiton mukaan työelämäprofessori on yliopistojen käyttöön ottama professorijohdannainen nimike, jonka haltija ei ole yliopistolain mukaisesti varsinainen professori eli henkilö ei saisi esiintyä professori-nimikkeellä, vaan hänen olisi aina käytettävä koko nimikettään.


title: Mirjami Paso

text: Pason nimityksen tarkoituksena on vahvistaa Itä-Suomen yliopiston ja tuomioistuinlaitoksen välistä viestintää. Mirjami Paso hoitaa tehtävää osa-aikaisesti normaalin työnsä (hovioikeudenneuvos) ohella. Tehtävässä oikeustieteellinen teoria ja Pason käytännön kokemus tuomarin työstä yhdistyvät. Itä-Suomen yliopiston oikeustieteiden laitoksen johtajan, professori Tapio Määtän mukaan uusi tehtävä tukee oikeudellisen ratkaisun teorian ja prosessioikeuden opetuksen sekä tutkimuksen kehittämistä, koska Paso tuomarintyönsä kautta tuo yliopistoonsa ajankohtaista tietoa tuomioistuinten toiminnasta. Käytännöllisen tiedon avulla Itä-Suomen yliopisto pystyy kehittämään oikeustieteen opetusta. Käytännön osaamisen linkittyminen tutkimukseen vahvistaa myös oikeustieteellisen tutkimuksen yhteiskunnallista vaikuttavuutta Itä-Suomen yliopistossa. Määtän mukaan nimityksestä on hyötyä myös toisinpäin: tavoitteena on auttaa tuomarikoulutuksen kehittämistä käytännössä ja vaikuttaa tuomioistuinten tekemään laatutyöhön.


title: Mirjami Paso

text: Oikeustieteilijänä Paso on tutkinut erityisesti yleisen oikeustieteen alaan liittyviä kysymyksiä. Hän on mm. analysoinut tuomioistuimien päätöksiä ja niiden perusteluja. Kotimaisen oikeuskäytännön lisäksi hän on perehtynyt syvällisesti eurooppaoikeuteen.


title: Mirjami Paso

text: Paso on laatinut useita julkaisuja muun muassa oikeudellisen argumentaation, oikeusvertailun, hallintoprosessioikeuden sekä oikeustieteellisen koulutuksen ja tieteellisen kirjoittamisen alalta.


title: Sujut

text: Sujut on tv-elokuva Veijo Meren romaanista. Vuonna 1974 valmistuneen tv-elokuvan ohjasi Yleisradion Teatteritoimitukselle Veli-Matti Saikkonen.Yle Elävä arkisto: Sujut


title: Sujut

text: Elonet: Sujut


San Franciscon kansainvälisen lentoaseman vaaratilanne tapahtui 7. heinäkuuta 2017 kello 23:57 paikallista aikaa, kun laskeutumassa ollut Air Canadan lento AC759 oli vähällä laskeutua neljän muun lentokoneen päälle. Vaaratilanteessa vältyttiin kuolonuhreilta.


title: San Franciscon kansainvälisen lentoaseman vaaratilanne

text: Kone oli lähtenyt Torontosta ja oli määrä laskeutua keskiyön aikaan San Franciscoon.


text: Onnettomuuspäivänä kiitotie 28L oli suljettu. Kello 23:55 kone oli noin kilometrin päässä lentokentästä 90 metrin korkeudella. 450 metrin päässä kentästä koneelle oli annettu lupa laskeutua kiitotielle 28R, mutta jostain syystä, todennäköisesti lentäjän virheestä, kone suuntasi kohti rullaustietä C. Koneesta ilmoitettiin: ""Tämä on Air Canada 759, ja haluamme varmistaa: näemme valoja kiitotiellä. Vahvistatteko, että voimme laskeutua?"," jolloin lennonjohdosta vastattiin: "Air Canada 759, vahvistamme, että voitte laskeutua kiitotielle 28R. Siellä ei ole muita kuin te."


text: Rullaustiellä oli kuitenkin neljä muuta konetta odottamassa pääsyä kiitotielle:


text: Muista koneista huomattiin Air Canadan koneen tulevan suoraan heitä kohti. "Minne tuo on oikein menossa, hänhän on rullaustiellä!", kuului United Airlinesin lennon 1 koneesta, jolloin Air Canadan kone alkoi nostaa. Kone kävi noin 17 metrissä. Myös lennonjohto käski konetta tekemään ylösvedon. Kone oli noin 30 metrissä kahden ensimmäisen koneen yläpuolella, nousi 60 metriin ylittäessään kolmannen, ja 90 metriin ylittäessään neljännen.


text: 15 minuuttia myöhemmin kone laskeutui onnistuneesti, eikä vaaratilanteesta tullut henkilövahinkoja.


title: Reijo Norio

text: Reijo Kustaa Juhani Norio (s. 6. tammikuuta 1934 Raahe) on eläkkeellä oleva lastentautien erikoislääkäri ja perinnöllisyyslääketieteen erikoislääkäri.


title: Reijo Norio

text: Norion vanhemmat olivat Raahen kaupunginjohtaja, DI Gösta Norio (vuoteen 1934 Nordström) ja Hilja Katariina Vuola. Hän avioitui 1960 Anna Maria Kaarina Korpelan kanssa.


title: Reijo Norio

text: Hän tuli ylioppilaaksi Raahen keskikoulun jatkoluokalta 1952 ja valmistui lääketieteen lisensiaatiksi 1960.


title: Reijo Norio

text: Hän aloitti perinnöllisyyslääketieteen Suomessa, neuvoi ihmisiä Väestöliiton klinikalla ja koulutti nuoria lääkäreitä alalle. Perinnöllisyyslääketiede tuli omaksi erikoisalakseen vuonna 1981, ja yli puolet alan erikoislääkäreistä oli vuosituhannen vaihteessa Norion entisiä oppilaita.


title: Reijo Norio

text: Norio oli Väestöliittoon vuonna 1971 perustetun perinnöllisyyslääkärin toimen ensimmäinen haltija vuoteen 1984. Perinnöllisyyttä koskevat kysymykset olivat askarruttaneet jo 1950-luvulla, mutta aiheen tärkeys ymmärrettiin vasta Norion väiteltyä tohtoriksi vuonna 1966 kongenitaalinefroosista, lasten munuaissairaudesta, jonka on todettu kuuluvan suomalseen tautiperintöön.


title: Reijo Norio

text: Varsinaisen perinnöllisyysneuvonnan ohella Norio ja hänen klinikkansa osallistuivat harvinaisten sairauksien kuvaamiseen ja geenikartoitukseen. Norio tutki suomalaisten perinnöllisten sairauksien taustoja perheaineistojen analyysien ja laajojen genealogisten selvitysten avulla. Tässä tarkoituksessa hän kävi kirkkoherranvirastoissa tekemässä sukututkimuksia eri puolilla Suomea.


title: Reijo Norio

text: Hän oli 1969–1970 Rinnekodin keskuslaitoksen apulaisylilääkäri ja 1970–1972 Rinnekoti-Säätiön vajaamielisten tutkimuslaitoksen johtaja


title: Reijo Norio

text: Hän myös hoiti lääketieteellisen genetiikan ensimmäistä apulaisprofessuuria Turun yliopistossa 1984 ja vs. professuuria Helsingin yliopistossa 1985-1987.


title: Reijo Norio

text: Lääkärin työn ohella Norio on tehnyt mittavan uran myös musiikin parissa. Hän suoritti kuoronjohtajan pätevyyden Klemetti-Opistossa. Hän toimi 1960-luvulla sekakuoro Oulun Laulun johtajana ja 1966–1974 Helsingissä Akateemisen Laulun johtajana. Hänen kiinnostuksensa on suuntautunut erityisesti barokkimusiikkiin. Hän on suomentanut yli kolmekymmentä kuoroteosta muun muassa Johann Sebastian Bachin Matteus-passion ja Georg Friedrich Händelin Messias-oratorion. Hän julkaisi 1974 levyn "Matteus-passiota suomeksi" ja 1985 kirjan "Matteus-passion mestarin jäljillä". Hän oli myös monta vuotta "Lääkäri ja vapaa-aika" -lehden musiikkikolumnistina.


title: Reijo Norio

text: Myös suomen kielen vaaliminen on ollut musiikin ohella hänen harrastuksensa. Hän toimi Duodecim-seuran sanastolautakunnassa sekä ensimmäisen "Lääketieteen termit" -kirjan toimituskunnassa.


title: Reijo Norio

text: Hän sai professorin arvon 1990.


title: Há dias assim

text: Há dias assim on Filipa Azevedon esittämä kappale, jolla hän edusti Portugalia vuoden 2010 Eurovision laulukilpailussa Norjan Oslossa.


title: Há dias assim

text: Kappale kilpaili Euroviisujen ensimmäisessä semifinaalissa, jossa se sijoittui neljänneksi ja selviytyi finaaliin. Finaalissa kappale sijoittui 25. maan joukosta 18. sijalle.


title: Hymy Lahtinen

text: Hymy Ulpu Lahtinen (o.s. Jokinen, 13. lokakuuta 1930 Urjala – 22. lokakuuta 2017 Tampere) oli lehtikeisari Urpo Lahtisen ensimmäinen vaimo. Urpo ja Hymy Lahtisella on poika Jeppe Lahtinen, joka syntyi 1963.


title: Hymy Lahtinen

text: Kauppiasperheen tytär Hymy Jokinen kävi keskikoulun Vihdissä. Kesällä 1951 hän tapasi Urpo Lahtisen eräissä iltamissa Karhulassa ja he avioituivat vielä saman vuoden lopulla. Lahtiset muuttivat Tampereelle Urpon saatua toimittajan paikan Kansan Lehdestä vuonna 1955.


title: Hymy Lahtinen

text: Lahtiset perustivat vuonna 1959 tunnetuimman julkaisunsa Hymy-lehden, joka sai nimensä Hymy Lahtiselta. He perustivat myös Suomen ensimmäisen kaupunkilehden Tamperelaisen. Muita Lehtimiehet-yhtiön julkaisemia lehtiä olivat muun muassa Alibi, Nykyposti, Suosikki, Tekniikan Maailma ja Vauhdin Maailma sekä lastenlehdet Maailman vahvin Nalle ja Pellefantti. Lahtiset erosivat 1990-luvun alussa. Hymy Lahtisen oma suosikkitoimittaja Lehtimiehet Oy:ssä oli Suomen kohutuimpiin journalisteihin aikanaan kuulunut Veikko Ennala. Marraskuussa 1988 Lehtimiehet Oy myytiin Yhtyneet Kuvalehdet Oy:lle 100 miljoonalla markalla.


title: Hymy Lahtinen

text: Hymy ja Urpo Lahtinen muuttivat asumuseroon vuonna 1972 ja avioero astyi voimaan 1991. Lehtimiehet Oy:n myynnin ja avioeron jälkeen Hymy Lahtiselle ja hänen pojalleen Jeppe Lahtiselle jäi mittava kiinteistöomaisuus.


title: Apricot Stone

text: Apricot Stone on Eva Rivasin esittämä kappale, jolla hän edusti Armeniaa vuoden 2010 Eurovision laulukilpailussa Norjan Oslossa.


title: Apricot Stone

text: Kappale kilpaili Euroviisujen toisessa semifinaalissa, jossa se sijoittui kuudenneksi ja selviytyi finaaliin. Finaalissa kappale sijoittui 25. maan joukosta 7. sijalle.


title: It's for You

text: It's for You on Niamh Kavanaghin esittämä kappale, jolla hän edusti Irlantia vuoden 2010 Eurovision laulukilpailussa Norjan Oslossa.


title: It's for You

text: Kappale kilpaili Euroviisujen toisessa semifinaalissa, jossa se sijoittui yhdeksänneksi ja selviytyi finaaliin. Finaalissa kappale sijoittui 25. maan joukosta 23. sijalle.


title: Törsleffs

text: Törsleffs (kirjoitetaan virallisesti tanskalaisittain Tørsleffs, mutta käytetään myös muodossa Törsleffs suomalaisia aakkosia käyttäen) on vuonna 1892 perustettu tanskalainen elintarviketuotemerkki, joka on varsinkin Tanskassa tunnettu kotitalouksissa käytettävistä leivonta- ja säilöntätuotteista. Nykyään Törsleffs-tuotteita myydään kaikissa Pohjoismaissa, ja tuotevalikoimasta löytyy useita leivontaan ja säilöntään tarkoitettuja tuotteita.


title: Törsleffs

text: Tørsleffs-tuotemerkin historia alkoi, kun Valdemar Tørsleff perusti päivittäistavarakaupan tanskalaiseen Skiven kaupunkiin 22. kesäkuuta 1892. Tørsleff muutti vuonna 1897 Aarhusiin ja laajensi päivittäistavarakauppatoiminnan kattamaan myös tukkukaupan.


title: Törsleffs

text: Tørsleff alkoi kehittää omia tuotteitaan vuonna 1923, kun yhtiökumppaniksi tuli Victor B. Strands ja perustettiin Tørsleff & Co. Ensimmäisiä tuotteita oli vaniljasokeri, joka on tuotenimellä Vanila edelleen Tanskan tunnetuimpia elintarviketuotemerkkejä. Myöhemmin Törsleffsin tuotevalikoimaan tuli aidon vaniljasokerin Vanilan lisäksi monia muita tuotteita, kuten Atamon ja Melatin. Tuotteiden ulkoasut on suunnitellut aarhusilainen taiteilija Henrik Hansen. Tuotteiden ulkoasut on uudistettu ja nykyaikaistettu useita kertoja vuosien mittaan, mutta niissä on säilytetty tunnistettava alkuperäinen tyyli.


title: Törsleffs

text: Vaniljasokeri valmistettiin 1920-luvun puoliväliin asti kodeissa kaapimalla pieniä mustia jyviä vaniljatangoista ja sekoittamalla ne sokeriin. Menetelmän yksinkertaistamiseksi Tørsleff & Co. toi vuonna 1926 markkinoille tuotteen nimeltä Vanila aito vaniljasokeri. Tuotteen ilmeeseen kuuluvat edelleen vihreät raidat ja niin sanotun Vanila-miehen kuva.


title: Törsleffs

text: Vuonna 1935 Aarhusin eläintarhaan saapui kaksi elefanttia hoitajineen. Elefantit ja niiden hoitajat ”elefanttimies” Jena Zena ja hänen avustajansa Abu herättivät paljon huomiota Aarhusissa. Tuotteiden ulkoasusta vastannut taiteilija Hansen sai idean Tørsleffin Vanila-tuotteiden etiketteihin ja Vanillan tavaramerkkiin Aarhusin eläintarhaan 1935 saapuneista kahdesta norsusta ja niiden hoitajista, ”elefanttimies” Jena Zenasta ja hänen avustajastaan Abusta.


title: Törsleffs

text: Vanila pakkausten vihreät raidat olivat aiemmin vihreitä bambupuikkoja, joilla Hansen kuvasi Jena Zenan ja vaniljan eksoottista alkuperää. Ajan myötä vihreät bambupuikot ovat muuttuneet nykyaikaisemmaksi raidoitukseksi. Vanila on ollut Tørsleffin tärkein artikkeli yli 80 vuotta.


title: Törsleffs

text: Tørsleffin Vanila nimettiin 1933 parhaaksi leipomotuotteeksi 150 näytteilleasettajan joukosta Tivoli-leipomo- ja konditorio -näyttelyssä. Näyttely järjestettiin Kööpenhaminan Bagerlaugin 250-vuotisjuhlan yhteydessä. Yksi näytteilleasettajien suojelijoista oli kuningas Kristian X. Vanilan pakkauksessa on edelleen viittaus vuoden 1933 kultamitaliin.


title: Törsleffs

text: 1930-luvulla kotitekoisten hillojen ja marmeladien säilömiseen käytettiin rommia, konjakkia tai viskiä. Alkoholiverotus oli kuitenkin korkeaa, ja siksi säilöntään haluttiin luoda uusi tuote. Tørsleff & Co kehitti Atamon säilöntäaineen, jossa on Hansen suunnittelemassa etiketissä hymyilevä kiinalainen kokki. Atamon-pullon etikettiin valittiin kiinalaisen kokin kuva, koska 1930-luvulla kiinalaisia kokkeja pidettiin erityisen ammattitaitoisina ja laadun takaajina.


title: Törsleffs

text: Atamon-säilöntäaineen ansiosta ei säilönnässä tarvinnut käyttää suuria määriä sokeria säilyvyyden takaamiseksi. Hilloamisessa käytettävän sokerimäärän pienentyessä kehiteltiin toinen tuote, Melatin, antamaan hillolle ja hyytelölle halutun rakenteen, mutta pienemmällä sokerimäärällä.


title: Törsleffs

text: Victor B. Strand oli aikaansa edellä rekisteröidessään tuotteidensa nimet, joista useat muuttuivat ajan myötä tunnetuiksi tavaramerkeiksi. Strand oli edelläkävijä Tanskassa markkinoinnin ja mainonnan saralla ja harjoitti modernia markkinointia kauan ennen kuin termi tunnettiin yleisemmin. Useimpien tuotteiden, niiden pakkausten suunnittelun ja niihin liittyvien myynninedistämistoimien ideat olivat Strandin omia. Strand teki yhteistyötä Henrik Hansenin kanssa. Strand julkaisi vuonna 1938 ensimmäisen kotitalousaiheisen opaskirjan ja perusti 1939 kotitalouspalvelun Tørsleffs Husmoder Service, joka toimii edelleen.


title: Törsleffs

text: Pakkauksissa oli aiemmin tuotteen laadun takeena Valdemar Tørsleffin nimikirjoitus, jota ei nykyisin ole, mutta tuotemerkin kirjoitusasu on tosiasiallisesti Valdemar Tørsleffin allekirjoituksen tyylitelty versio. Victor B. Strand kuoli vuonna 1983, jolloin omistus siirtyi Toms Fabrikker -nimiselle yritykselle. Vuodesta 2001 Tørsleff & Co -tuotemerkin on omistanut Haugen Gruppen Nordic -konserni.


title: Puukkosaha

text: Puukkosaha on sähkökäyttöinen saha, jossa terä tekee edestakaista liikettä. Sahaa pidetään ja ohjataan kaksin käsin ja sahattava kappale on paikoillaan. Tyypillisesti puukkosahaa käytetään enempi purkutöissä, ei niinkään tarkkaa sahausjälkeä vaativissa töissä.


title: Puukkosaha

text: Puukkosahoja on verkkoliitäntäisiä ja akkukäyttöisiä. Sopivalla terällä saha soveltuu esimerkiksi puun, muovin tai raudan sahaamiseen.


title: Tyyppälä

text: Tyyppälä on Jyväskylän 48. kaupunginosa.


title: Valfrid Leopold Brehmer

text: Valfrid Leopold Brehmer (8. maaliskuuta 1818 Teijon ruukki – 4. elokuuta 1887 Helsinki) oli suomalainen vuorihallituksen intendentti ja valtioneuvos.


title: Valfrid Leopold Brehmer

text: Brehmerin vanhemmat olivat tehtailija, kapteeni Josef Bremer nuorempi ja Albertina Sofia Baer. Hän pääsi ylioppilaaksi yksityistodistuksella 1835. Brehmer valmistui Helsingin yliopistosta filosofian kandidaatiksi ja filosofian maisteriksi 1840. Hän opiskeli Falunin vuorikoulussa 1841–1842 ja teki ulkomaanmatkoja tutustuakseen kaivoksiin ja tehdaslaitoksiin.


title: Valfrid Leopold Brehmer

text: Brehmer oli Högforsin ruukinhoitajana vuodesta 1843 ja sen jälkeen vuori-intendentinkonttorissa (vuorihallituksessa) vt. vuorimekaanikkona vuodesta 1852, vakinaisena vuorimekaanikkona vuodesta 1858, vt. intendenttinä vuodesta 1868 sekä vakinaisena intendenttinä 1872-1877. Hän sai valtioneuvoksen arvon 1879. Brehmer omisti muun muassa Huutokosken ruukin ja oli osakkaana Högforsin ruukkiosakeyhtiössä.


title: Valfrid Leopold Brehmer

text: Brehmer oli naimisissa vuodesta 1854 Augusta Karolina Andersinin (k. 1903) kanssa.


title: Ankeriasjärvi (kaupunginosa)

text: Ankeriasjärvi on Jyväskylän 64. kaupunginosa, joka jaetaan Palokärjen ja Vääräjärven pienalueisiin. Se kuuluu Lohikoski–Seppälänkankaan suuralueeseen. Ankeriasjärvi on myös kaupunginosassa sijaitsevan järven nimi.


title: Tripolis (Perrhaibia)

text: Tripolis (, ”Kolme kaupunkia”) eli "Perrhaibian Tripolis" oli antiikin aikainen kolmen kaupungin yhteenliittymä Perrhaibian maakunnassa Thessaliassa Kreikassa. Siihen kuuluivat Azoros, Dolikhe ja Pythion. Tripoliin kaupungit sijaitsivat nykyisen Elassónan kunnan alueella.


title: Tripolis (Perrhaibia)

text: Kaikki nämä kolme kaupunkia sijaitsivat Olympos-vuoren juurella sen länsi- tai lounaispuolella. Etelässä aluetta rajasi Titaresios-joki. Kaupunkien sijainti oli strateginen, sillä ne hallitsivat yhdessä solaa, josta kulki luonnollinen tie Thessaliasta Makedoniaan. Kaupungit kukoistivat klassiselta kaudelta 400-luvulta eaa. hellenistiselle kaudelle 200-luvulle eaa. ja säilyivät olemassa myös roomalaisella ja varhaisbysanttilaisella kaudella.


title: Tripolis (Perrhaibia)

text: Liitolla oli yhteiset kultit ja uskonnolliset juhlat. Sen keskuspaikkana toimi Olympoksen harjanteella sijainnut Apollon Pythiokselle omistettu temppeli. Liiton kaupungeilla oli myös yhteinen armeija ja yhteiset ulkopuoliset liittolaiset, ja ne löivät yhdessä rahaa, jonka kuvituksena oli laakeriseppelöity Apollonin pää. Tärkein lähde Tetrapoliin historiaan on roomalainen historioitsija Livius.


title: Tripolis

text: Tripolis (, ”Kolme kaupunkia”) oli antiikin Kreikassa nimitys kolmen kaupungin tai poliksen eli kaupunkivaltion liitolle tai tällaisesta nimensä saanelle kaupungille tai alueelle. Tunnetuimmat tripoliit olivat:


title: Hämeenlahti

text: Hämeenlahti on Jyväskylän 27. kaupunginosa ja osa Kuokkalan suuraluetta. Alueen asutus sijoittuu lähinnä Samulinniemen pientaloalueeseen.


title: Gwadar

text: Gwadar on satamakaupunki Pakistanin Balochistanin provinssissa. Kaupunki oli aina vuoteen 1958 osa Omania, jolloin se myytiin Pakistanille. Kaupungin talous on pitkään keskittynyt kalastukselle, mutta sittemmin sen satamaa on alettu kehittää yhdessä Kiinan kanssa.


title: Gwadar

text: Gwadarin kaupunki sijaitsee hiekkaisella kannaksella, joka yhdistää vasaran muotoisen niemekkeen mantereeseen. Sisämaa Gwadarin lähellä kuuluu useiden pienehköjen virtojen valuma-alueeseen.


title: Gwadar

text: Aina 1700-luvulle saakka Gwadaria hallitsivat muun Makranin tapaan heimot, joilla ei ollut keskushallintoa. 1700-luvun puolivälin jälkeen Dorrani-valtakunnan vasalli ja Kalatin hallitsija Mir Nasir Khan liitti lopulta Gwadarin omiin alueisiinsa ja vuonna 1784 hän antoi alueen maahansa paenneelle Masqatin sulttaanille Ahmad bin Said al-Busaidille. Ei ole täysin selvää oliko Gwadarin luovutus tarkoitettu pysyväksi. Al-Busaidi maksoi suojelurahaa Mir Nasir Khania seuranneille Kalatin hallitsijoille vuoteen 1857/1858 saakka. Vuonna 1860/1861 silloinen Kalatin hallitsija ehdotti Brittiläiselle Intialle Gwadarin ostamista Omanilta ja sen siirtämistä hänen alueidensa osaksi. Kalatin lisäksi paikasta oli kiinnostunut Persia, jolla oli aluevaatimuksia koko Kalatin rannikon suhteen. Brittieversti Frederic John Goldsmid lähetettiin alueelle tutkimaan maiden aluevaatimusten luonnetta ja hänen mukaansa Omanin valta Gwadarissa oli oikeutettu ja taas Persian vaatimukset perusteettomia. Persian ja Kalatin välinen raja vedettiin lopulta noin 80 kilometriä Gwadarista länteen. Intian varakuningas George Curzon ehdotti Gwadarin liittämistä Kalatiin vuonna 1902, mutta ehdotusta ei koksaan pantu toimeen. Liitos olisi rikkonut brittien ja Ranskan välistä Omanin alueellista koskemattomuutta koskenutta julistusta vuonna 1862. Gwadar oli osa Omania aina vuoteen 1958 saakka, jolloin se myytiin nyt itsenäiselle Pakistanille hintaan 5 500 000 000 Pakistanin rupiaa..


title: Gwadar

text: Osana Pakistania Gwadar on ollut myös osa laajempaa Balochistanin konfliktia. Tyytymättömyyttä Pakistaniin ovat aiheuttaneet köyhyys, mutta samalla myös kehityshankkeet, joiden hyötyjen on koettu valuvan lähinnä ulkopuolisille. Useat eri asejoukot alueella ovat tehneet esimerkiksi pommi-iskuja ja sieppauksia. Samaan aikaan Kiina ja Pakistan ovat suunnitelleet esimerkiksi tien rakentamista Kiinan Kašgarista Gwadarin satamaan.


title: Gwadar

text: Paikallisten pääelinkeino on kalastus ja pääasiallinen teollisuus Gwadarissa liittyy kalan jalostukseen. Alueella tuotetaan myös suolaa haihduttamalla merivettä. Vuonna 2016 kiinalaisen yrityksen uutisoitiin aloittaneen uuden teollisuusalueen rakentamisen Gwadariin, jonka arvioitiin tuovan alueelle sen valmistuttua 40 000 työpaikkaa.


title: Gwadar

text: Vuonna 1998 Gwadarin asukasluku oli yhteensä 43 850. Alueen asukkaat ovat balucheja, arabeja, khojia ja Afrikasta aikanaan tuotujen orjien jälkeläisiä.


title: Lehtisaari (Jyväskylä)

text: Lehtisaari on Jyväskylän 32. kaupunginosa.


title: Hanhiperä

text: Hanhiperä on Jyväskylän 36. kaupunginosa.


title: Varsalanperä

text: Varsalanperä on Jyväskylän 56. kaupunginosa.


title: Päätepysäkki New Mexico

text: Päätepysäkki New Mexico ("Gas Food Lodging") on Allison Andersin käsikirjoittama ja ohjaama yhdysvaltalainen independent-elokuva vuodelta 1992. Se perustuu Richard Peckin romaaniin "Don’t Look and It Won’t Hurt", ja sen pääosissa näyttelevät Brooke Adams, Ione Skye ja Fairuza Balk.


title: Päätepysäkki New Mexico

text: Elokuvassa valkoiseen köyhälistöön kuuluva, New Mexicon osavaltion asuntovaunuleirissä kahden teinityttärensä kanssa asuva tarjoilija (Adams) yrittää selviytyä yksinhuoltajuudestaan perheen isän häivyttyä. Kapinoivat tyttäret haaveilevat paremmasta elämästä jossain muualla.


title: Päätepysäkki New Mexico

text: Fairuza Balk palkittiin vuoden 1993 Film Independent Spirit Awards -gaalassa parhaasta naispääosasta. Elokuva sai myös neljä muuta palkintoehdokkuutta. New York Film Critics Circle palkitsi Allison Andersin vuoden parhaana ohjaajatulokkaana.


title: Päätepysäkki New Mexico

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Päätepysäkki New Mexico

text: "Video-oppaassa" vuodelta 1994 Bello Romano kutsuu elokuvaa arkisen koskettavaksi kasvatus- ja kasvukuvaukseksi ja antaa sille kolme tähteä viidestä, mikä vastaa sanallista arviota ”hyvä”.


title: Norio

text: Norio voi tarkoittaa:


title: Gunnarsson

text: Gunnarsson on sukunimi, joka on muun muassa seuraavilla henkilöillä:


title: Sofian lento-onnettomuus 1988

text: Sofian lento-onnettomuus 1988 tapahtui 2. elokuuta 1988, kun Hemus Airin Jakovlev Jak-40 -koneen lentoonlähtö Sofian Vraždebnan lentoasemalta epäonnistui ja kone syöksyi rotkoon. Koneessa oli 33 matkustajaa ja neljä miehistön jäsentä. Heistä 29 menehtyi onnettomuudessa ja kahdeksan selvisi hengissä.


title: Sofian lento-onnettomuus 1988

text:
Onnettomuuden aikaan lentoliikenne Vraždebnan lentoasemalla oli pysäytetty, koska Bulgarian johtaja Todor Živkovia kuljettanut Bulgarian ilmavoimien Tu-154 valmistautui lähtöön. Lennon lähtö kuitenkin myöhästyi, jolloin lennonjohtaja antoi Hemus Airin lennolle Varnaan lähtöluvan kehottaen miehistöä kiirehtimään. Lähtökiireessä miehistö unohti säätää korkeusvakaajan trimmin. Se jäi täyteen ala-asentoon, kun sen lentoonlähtöä varten olisi tullut olla suunnattuna 2,5–3,5 astetta ylöspäin. Niinpä kone ei noussut lainkaan ilmaan,
vaan jatkoi kiitotien päätyttyä matkaa maata pitkin, syöksyi Iskar-joen rotkoon ja syttyi tuleen.


title: Enok Hjalmar Furuhjelm

text: Enok Hjalmar Furuhjelm (3. lokakuuta 1823 Helsinki – 30. joulukuuta 1886 Helsinki) oli suomalainen vuorihallituksen intendentti ja valtiopäivämies.


title: Enok Hjalmar Furuhjelm

text: Furuhjelmin vanhemmat olivat valtioneuvos Otto Vilhelm Furuhjelm (1794–1871) ja Ulrika Johanna Fredrika Fock. Hän kävi Helsingin yksityislyseota ja pääsi ylioppilaaksi yksityistodistuksella 1844. Furuhjelm opiskeli Freibergin vuoriakatemiassa 1847–1850.


title: Enok Hjalmar Furuhjelm

text: Furuhjelm oli vuori-intendentinkonttorin ylimääräisenä konduktöörinä 1847, kullanetsintöjen työpäällikkönä Kuusamon Lapissa 1850, kreivi Stroganovin vuorilaitosten, sulattojen ja kultahuuhtomoiden insinöörimetallurgina Uralilla 1851–1853 sekä vuori-insinöörinä venäläisamerikkalaisen komppanian palveluksessa 1853–1862. Hän sai vuorimestarin arvon vuonna 1859. Hän toimi insinöörinä Suomen vuorihallituksessa vuodesta 1863 alkaen ja oli Suomen eteläisen piirin vt. vuorimestarina 1866–1868. Furuhjelmista tuli Suomen ylimasuunimestari 1872, vuorihallituksen vt. intendentti 1880 ja vakinainen intendentti 1884 sekä vuodesta 1885 teollisuushallituksen vuori-intendentti. Hän osallistui säätyvaltiopäiville 1867, 1872, 1877–1878, 1882 ja 1885.


title: Enok Hjalmar Furuhjelm

text: Enok Hjalmar Furuhjelm oli naimisissa vuodesta 1865 akateemikko Anders Johan Sjögrenin tyttären Fredrika Justina Sjögrenin (k. 1912) kanssa. Heidän lapsiaan olivat oikeusneuvosmies Hjalmar Johan Leopold Furuhjelm (1869–1942), lääketieteen kandidaatti, kartanonomistaja Harald Otto Lincoln Furuhjelm (1871–1909) ja taidemaalari Johan Erik William Furuhjelm (1873–1940).


title: Seaman

text: Seaman on sukunimi, joka on muun muassa seuraavilla henkilöillä:


title: Johan Furuhjelm

text: Johan Furuhjelm (2. heinäkuuta 1762 Urjala – 21. helmikuuta 1840 Urjala) oli suomalainen kapteeni, tilanomistaja ja lasitehtailija.


title: Johan Furuhjelm

text: Furuhjelmin vanhemmat olivat tilanomistaja, rykmentinkirjuri, asessori Enok Naucler (aateloituna vuodesta 1762 Furuhjelm, k. 1782) ja Ulrika Carlstedt. Hän pääsi mahdollisesti ylioppilaaksi Turussa 1777.


title: Johan Furuhjelm

text: Furuhjelm oli korpraalina henkirakuunarykmentissä vuodesta 1777 ja hänestä tuli kersantti 1780, vänrikki Uudenmaan jalkaväkirykmentissä 1781 sekä luutnantti 1786. Viimeksi hän palveli kapteenina Hämeen läänin jalkaväkirykmentissä 1788–1800 ja Pohjanmaan jalkaväkirykmentissä 1800 eroten armeijasta samana vuonna. Furuhjelm oli sitten tilanomistajana Urjalan Nuutajärvellä vuodesta alkaen ja oli myös Nuutajärven lasitehtaan osakkaana.


title: Johan Furuhjelm

text: Johan Furuhjelm oli naimisissa 1793–1814 Ulrika Charlotta Leopoldin (k. 1814) kanssa. Heidän lapsiaan olivat valtioneuvos Otto Vilhelm Furuhjelm (1794-1871), sotatuomari, kollegiasessori Karl Emil Furuhjelm (1796–1872) ja alikapteeni Johan Fredrik Furuhjelm (1797-1820). Johan Furuhjelmin veli oli eversti Enok Furuhjelm.


title: Aleksandr Vampilov

text: Aleksandr Vampilov (Александр Валентинович Вампилов, 19. elokuuta 1937 Tšeremhovo, Irkutskin alue – 17. elokuuta 1972 Baikaljärvi) oli neuvostoliittolainen näytelmäkirjailija. Häntä on ihmisluonteen satiirisen tuntemuksensa ansiosta verrattu Anton Tšehoviin.


title: Aleksandr Vampilov

text: Hänen näytelmistään on suomennettu ja Suomessa esitetty ainakin "Varttitunti enkelin seurassa" (Двадцать минут с ангелом, 1962), "Vanhin poika" (Старший сын, 1967), "Sorsajahti" (Утиная охота, 1970), "Valentina" eli "Viime kesänä Thulimskissä" (Прошлым летом в Чулимске, 1972) sekä "Maaseututarinoita".


title: Aleksandr Vampilov

text: Vampilov kuoli 34-vuotiaana hukkumalla ollessaan kalassa Baikaljärvellä.


title: O’Shea Jackson Jr.

text: O’Shea Jackson Jr. (s. 24. helmikuuta 1991 Los Angeles), tunnettu myös taiteilijanimellä OMG, on yhdysvaltalainen näyttelijä ja rap-artisti. Hän aloitti elokuvauransa näyttelemällä isäänsä Ice Cubea vuoden 2015 elämäkertaelokuvassa "Straight Outta Compton".


title: O’Shea Jackson Jr.

text: Jacksonin vanhemmat ovat Kimberly Woodruff sekä rap-artisti ja näyttelijä O’Shea "Ice Cube" Jackson. Hänen veljensä Darrell "Doughboy" Jackson on myös rap-artisti.


title: O’Shea Jackson Jr.

text: Jackson opiskeli elokuva-alaa Etelä-Kalifornian yliopistossa.


title: O’Shea Jackson Jr.

text: 2015: "Straight Outta Compton"


title: O’Shea Jackson Jr.

text: 2017: "Ingrid Goes West"


title: O’Shea Jackson Jr.

text: 2018: "Den of Thieves"


title: O’Shea Jackson Jr.

text: 2019: "Flarsky"


title: O’Shea Jackson Jr.

text: 2019: ""


title: Liljeström

text: Liljeström on suomalainen sukunimi, joka on muun muassa seuraavilla henkilöillä:


title: Ha’il

text: Ha’il on kaupunki Saudi-Arabian Ha’ilin provinssissa. Kaupunki on entinen rašidien dynastian pääkaupunki ja vuonna 2010 kaupungissa oli 417 869 asukasta.


title: Ha’il

text: Ha’il sijaitsee Najdin historiallisen alueen pohjoisosassa. Najdin pohjoisreunan muodostaa Nafud Ha’ilista pohjoiseen ja pohjoisessa sijaitsee myös Umm Arkadin harjanne. Kaupungista länteen sijaitsee Adjan massiivi ja idässä Samran kukkula, joka tunnetaan paikallisesti myös nimellä al-Mawkida.


title: Ha’il

text: Nimi Ha’il viittasi alun perin vadiin, joka sijaitsee nykyisen kaupungin reunamilla. Itse asutuskeskus paikalla tunnettiin alun perin nimellä Kurayya. Ha’ilin mainitsevat teoksissaan esimerkiksi runoilijat Imru’l-Qais ja Tarafa ibn al-Abd. Jotkut tutkijat ovat yhdistäneet paikan myös Ptolemaioksen mainitsemaan paikkaan nimeltä "Arre Kome". Ha’il sijaitsee Šammar-heimon historiallisella ydinalueella. Wahhabilaiset hallitsijat alistivat Šammar-heimon vuosina 1786-7 ja 1800-luvun alkupuolta leimasivat valtakiistat sukujen välillä. Egyptin Ibrahim pašša teki sotaretken Dariyahin kaupunkiin vuonna 1818 ja Ha’ilista vaadittiin samalla sotaretkellä suojelurahaa.


title: Ha’il

text: Vuonna 1835 Ha’ilin hallitsijoiksi nousi rašidien suku ensin saudien alaisuudessa ja myöhemmin itsenäisenä Jabal Šammarina. Jabal Šammar oli voimakkaimmillaan Muhammad Ibn Rašidin valtakaudella vuosien 1872 ja 1897 välillä. Tuolloin Ha’ilin kaupunki koostui neljästä torin ympärille rakennetusta korttelista ja yhteensä kaupungissa oli noin 20 000 asukasta. Kaupungista pohjoiseen sijaitsi Barzanin linnoitus. Kaupungin vaikutusvaltaisimmat kauppiaat olivat lähtöisin Najafin kaupungista Irakista. Vuonna 1871 kaupunkiin iski kulkutauti, joka tappoi monet sen asukkaista ja vuonna 1877 kaupungissa oli vain arviolta 3 000 asukasta. Muhammadin kuoltua vuonna 1897 kiistat vallanperimyydestä heikensivät rašideja ja tilannetta hyödynsivät heidän kilpailijansa saudit. Ibn Saudin joukot valtasivat Ha’ilin 2. marraskuuta 1921.


title: Ha’il

text: Ha’il sijaitsi aikanaan merkittävän Irakista lähtevän pyhiinvaellusreitin varrella, mutta reitti siirrettiin kulkemaan Al Jawfin kautta vuonna 1963. Kaupunki oli myös tunnettu hevosistaan, mutta hevostenkasvatus ei ole enää merkittävä elinkeino. Kaupungin nykyisiä pääelinkeinoja ovat pienimuotoinen maatalous ja kauppa. Alueella viljellään esimerkiksi taatelia, hedelmiä ja viljaa.


title: Ha’il

text: Kaupungissa sijaitsee Ha’ilin yliopisto.


title: Philippine Airlines

text: Philippine Airlines (PAL) on Filippiinien kansallinen lentoyhtiö. Yritys perustettiin vuonna 1941 ja sen pääkonttori sijaitsee Pasayn kaupungissa. Solmukohtina ovat Ninoy Aquinon kansainvälinen lentoasema Manilassa Clarkin kansainvälinen lentoasema Angelesissa ja Mactan-Cebun kansainvälinen lentoasema Cebussa. Lentoyhtiöllä on 31 kohdetta Filippiineillä ja 41 kohdetta Kaakkois-Aasiassa, Lähi-idässä, Oseaniassa, Pohjois-Amerikassa ja Euroopassa.